यूनिवर्सल एक्सप्रेस: 04/28/20\nमान लेते, हालात इतने नहीं बिगड़ते\nजिनेवा/नई दिल्ली। विश्व स्वास्थ्य संगठन (डब्ल्यूएचओ) ने कहा है कि अगर दुनिया भर के देशों ने कोरोना वायरस ‘कोविड-19’ को लेकर जनवरी में ही उसकी सलाह मानी होती तो इस समय स्थिति इतनी खराब नहीं होती।डब्ल्यूएचओ के महानिदेशक डॉ. तेद्रोस गेब्रियेसस ने सोमवार को कोविड-19 पर नियमित प्रेस वार्ता में एक प्रश्न के उत्तर में कहा कि संगठन ने 30 जनवरी को ही वैश्विक स्वास्थ्य आपातकाल की घोषणा कर दी थी, जब चीन से बाहर कोरोना वायरस के सिर्फ 82 मामले थे और एक भी मौत नहीं हुई थी। जिन देशों ने उस समय डब्ल्यूएचओ की सलाह मानी, वे आज बेहतर स्थिति में हैं।\nउन्होंने कहा, “हम सर्वश्रेष्ठ विज्ञान और साक्ष्यों के आधार पर सलाह देते हैं। कोविड-19 को लेकर हमने 30 जनवरी को सर्वोच्च स्तर के वैश्विक स्वास्थ्य आपातकाल की घोषणा की थी। उस समय दुनिया को डब्ल्यूएचओ की बात ध्यान से सुननी चाहिए थी, क्योंकि सर्वोच्च स्तर का स्वास्थ्य आपातकाल घोषित किया गया था। आप स्वयं देख सकते हैं कि जिन देशों ने हमारी सलाह मानी आज उनकी स्थिति कहीं बेहतर है। यह सच्चाई है।”\n- अप्रैल 28, 2020 कोई टिप्पणी नहीं:\n937 लोगों की मौत, 29,975 संक्रमित\n937 लोगों की मौत, 29 975 संक्रमित\nनई दिल्ली विश्व में कोरोना वायरस कोविड-19 का कहर लगातार जारी है। अधिकृत आंकड़ों के अनुसार विश्व में अभी तक कुल 2,12,996 मौतें हो चुकी है। विश्व में कुल मरीजों की संख्या बढ़कर 30,89,948 पहुंच गई है। जिन में इजाफा निरंतर जारी है। वहीं भारतीय स्वास्थ्य मंत्रालय के अनुसार भारत में अब तक कुल 937 लोगों की जान जा चुकी है। जबकि 29, 975 से अधिक लोग संक्रमित हैं।\nवही, राहत की बात यह है कि 7000 से अधिक मरीज ठीक हो चुके हैं। देश में वायरस का दुष्प्रभाव सबसे अधिक महाराष्ट्र में पड़ रहा है। महाराष्ट्र में 8590 से अधिक संक्रमित हो चुके है। अकेले मुंबई में 3756 से अधिक संक्रमित है। राष्ट्रीय राजधानी क्षेत्र दिल्ली में सीआरपीएफ के 40 जवान संक्रमित हो गए हैं। जिसके चलते दिल्ली में एक नए हॉट स्पॉट बनाने के साथ हॉट स्पॉट की संख्या 100 हो गई हैं। गुजरात में 181 लोगों की मौत से हड़कंप मचा है। संक्रमितो में इजाफा होकर 3734 मामले प्रकाश में आए हैं। स्वास्थ्य मंत्री के अनुसार 80 जिले में सात दिन से कोई मामला नहीं आया है।\nअंतरराज्यीय परिवहन में सुधार करें\nनई दिल्ली। केंद्रीय भूतल परिवहन मंत्री नितिन गडकरी ने राज्यों को अंतरराज्यीय परिवहन तेज करने को कहा है, ताकि जरूरी सामानों की आपूर्ति तेज गति से हो पाए। राज्यों के परिवहन मंत्रियों के साथ मंगलवार को एक बैठक में गडकरी ने कहा कि अपने-अपने राज्यों में ट्रकों और लॉरियो की आवाजाही को सुधारें, राज्यों की सीमा पर ब्लॉकेज को तुरंत क्लियर करे, और ट्रकों और लॉरियों की आवाजाही को सुनिश्चित करें।\nगडकरी ने राज्यों के परिवहन मंत्रियों के साथ बैठक को वीडियो कांफ्रेंसिंग के जरिए संबोधित करते हुए कहा कि देश मे आवश्यक वस्तुओं की आवाजाही के लिए और कोरोना संकट से पार पाने के लिए ऐसा किया जाना जरूरी है। उन्होंने राज्यों से यह भी कहा कि राष्ट्रीय राजमार्गों के निर्माण के लिए भूमि अधिग्रहण की प्रक्रिया को तेजी से आगे बढ़ाएं, क्योंकि अबतक 25 हजार करोड़ रुपये की राशि खर्च नहीं हो पाई है। उन्होंने कहा कि अगर भारत को पॉ ट्रिलियन वाली अर्थव्यवस्था बनाना है तो सड़क निर्माण पर जोर देना होगा, क्योंकि सड़क निर्माण ही विकास की धुरी है। गडकरी ने राज्यों से अपील की कि कल कारखानों तक श्रमिकों को ले जाने की व्यवस्था की जाए, लेकिन उसमें मेडिकल प्रोटोकॉल का पूरी तरह पालन किया जाए। उन्होंने कहा, “इस संदर्भ में उनका मंत्रालय एक हेल्पलाइन जल्द ही जारी करेगा, जिससे इस तरह की समस्याओं का निदान हो सके।”\nउन्होंने कहा, “मोदी सरकार राष्ट्रीय राजमार्गों और सड़क निर्माण पर विशेष जोर दे रही है। हमारा लक्ष्य मौजूदा सड़क निर्माण की गति को अगले दो वर्षो में दोगुना या तीन गुना करने का है।” गडकरी ने राज्यों से कहा कि बेहतर पर्यावरण के लिए सार्वजनिक परिवहन को एलएनजी , सीएनजी और ई-व्हिकल में तब्दील करें। उन्होंने इस दौरान राज्यों से अपील की कि ग्रामीण क्षेत्रों में बेहतर कनेक्टिविटी के लिए एप आधारित दोपहिया वाहन सेवा शुरू की जाए, जिससे ग्रामीण क्षेत्र शहरों के साथ तेजी से जुड़ जाएं। मंत्रालय की तरफ से जारी बयान के अनुसार, इस बैठक में सभी राज्यों के परिवहन मंत्रियों के अलावा सड़क परिवहन राज्य मंत्री वी. के. सिंह, और मिजोरम, हिमाचल और अरुणाचल प्रदेश के मुख्यमंत्रियों ने भी हिस्सा लिया।\nरक्षा क्षेत्र के कार्य प्रारंभ की योजना\nनई दिल्ली। रक्षा मंत्री राजनाथ सिंह ने रक्षा क्षेत्र के सार्वजनिक उपक्रमों और आयुध कारखानों से कोरोना महामारी के कारण लागू पूर्णबंदी समाप्त होने के बाद संचालन और अन्य गतिविधियों को जल्द से जल्द शुरू करने के लिए जरूरी योजना बनाने को कहा है। राजनाथ सिंह ने आज इन उपक्रमों और कारखानों के अधिकारियों के साथ वीडियो कांफ्रेन्स से बैठक की और कोरोना महामारी से लड़ने की रणनीति के साथ साथ उनकी संचालन योजनाओं की समीक्षा की।\nरक्षा मंत्री ने कहा कि पूर्णबंदी के कारण रक्षा उपक्रमों की गतिविधियां और संचालन प्रभावित हुआ है और इस महामारी से उबरने के बाद इन गतिविधियों को शुरू करने की योजना बनायी जानी चाहिए। उन्होंने कहा कि यह कोशिश होनी चाहिए कि पूर्णबंदी के कारण जितने समय की बर्बादी हुई है, उत्पादन बढ़ाकर उसकी भरपायी की जाये। पूर्णबंदी के बाद अर्थव्यवस्था को पटरी पर लाने के लिए प्रधानमंत्री नरेन्द्र मोदी की योजनाओं का उल्लेख करते हुए उन्होंने कहा कि रक्षा उपक्रम और आयुध कारखाने निजी क्षेत्र की रक्षा कंपनियों के साथ मिलकर अर्थव्यवस्था को मजबूती प्रदान करने में महत्वपूर्ण योगदान दे सकते हैं।\nचीन विशेष अस्पताल को बंद करेगा\nबीजिंग। देश चीन राजधानी बीजिंग में अधिकारी कोरोना वायरस कोविड-19 के विशेष अस्पताल में भर्ती सभी मरीजों के स्वस्थ होने के बाद इसे बंद करने की तैयारी में अधिकारी जुट गए हैं। स्वास्थ्य अधिकारियों ने मंगलवार को बताया था, कि चीन ने छह नए कोरोना वायरस संक्रमण और 40 नए बिना लक्षण के (एसिम्पटोमेटिक) मामले सामने आए हैं।\nअस्पताल को बंद करने का यह कदम तब उठाया गया है जब चीन में कोरोना वायरस के केंद्र वुहान ने हाल में 16 अस्थाई अस्पतालो को बंद कर दिया और अपने अंतिम मरीज को रविवार को छुट्टी दे दी।\nअमेरिका में 70 हजार लोगों की मौत!\nवाशिंगटन। अमेरिकी राष्ट्रपति डोनाल्ड ट्रंप ने कहा कि अमेरिका में इस वायरस से 70,000 लोगों की मौत संभव है। उन्होंने कहा कि वास्तव में ये आंकड़ा इससे थोड़ा ज्यादा हो सकता है। वे नवंबर में होने जा रहा चुनावों में खुद को पुन: चुने जाने के कारणों पर भाषण दे रहे थे। ट्रंप ने इससे पहले इस माह कोरोना से 60,000 लोगों के मारे जाने की बात कही थी। ट्रंप से व्हाइट हाउस में एक न्यूज कॉन्फ्रेंस में पूछा गया कि6सप्ताह में वियतनाम के युद्ध जितनी तादाद लोगों की मौत के बाद उन्हें पुन: राष्ट्रपति चुना जाना कैसे सही है। बता दें कि वियतनाम के युद्ध में 58,000 लोगों की मौत हुई थी। जॉन हॉपकिंस युनिवर्सिटी के अनुसार अमेरिका में कोरोना से अब तक 56,000 लोगों की मौत हुई है।\nट्रंप ने कहा कि अगर आप देखें कि मूल अनुमान क्या थे - 2.2 मिलियन - हम शायद 60,000-70,000 तक जा रहे हैं। यह बहुत बेहतर है। और मुझे लगता है कि हमने बहुत अच्छे निर्णय लिए हैं। सीमाओं को बंद करना या प्रतिबंधित करना बड़ा फैसला था। ट्रम्प ने कहा "मुझे लगता है कि हमने बहुत अच्छा काम किया है। मैं यह कहूंगा। चीन के खिलाफ गंभीर जांच कर रहा अमेरिकाः राष्ट्रपति डोनाल्ड ट्रंप ने कहा कि अमेरिका कोरोना वायरस वैश्विक महामारी के संबंध में चीन के खिलाफ 'बेहद गंभीरता से जांच कर रहा है। ट्रंप ने इस कथन से संकेत दिया है कि अमेरिकी प्रशासन बीजिंग से जर्मनी द्वारा मुआवजे के रूप में मांगे गए 140 अरब डॉलर से कहीं बड़े मुआवजे के बारे में सोच रहे हैं।\n24 मई तक खत्म हो सकेगा वायरस\nनई दिल्ली। देश में कोरोना वायरस का ग्राफ लगातार बढ़ता ही जा रहा है। लॉकडाउन को हुए भी एक महीने से ज्यादा हो गए। अब सबके जेहन में यह सवाल उठ रहा है कि देश में यह महामारी आखिर कब खत्म होगी। कब इस खतरनाक वायरस का प्रकोप दुनिया से खत्म होगा? सिंगापुर यूनिवर्सिटी ऑफ टेक्नॉलजी ऐंड डिजाइन (SUTD) ने गणितीय मॉडल के जरिए बताया है कि अलग-अलग देशों में कोविड-19 महामारी कब खत्म होगी।\nपृथ्वी के पास से गुजरेगा 'एक क्षुद्रग्रह'\nनई दिल्ली। बुधवार यानि कल 29 अप्रैल को लेकर नासा ने डेढ़ महीने पहले सूचना दी थी कि इस दिन एक क्षुद्रग्रह (एस्टेरॉयड ) पृथ्वी के पास से गुजरने वाला है। इस दौरान पृथ्वी से क्षुद्रग्रह 3.9 मिलियन माइल/6.2 मिलियन किलोमीटर की दूरी पर गुजरेगा। 29 अप्रैल में सिर्फ एक दिन बाकी हैं, जिसने वैज्ञानिकों की चिंता बढ़ा दी है।\nबताया जा रहा है कि इसका साइज हिमालय पर्वत से भी बड़ा है। नासा के मुताबिक क्योंकि ये एस्टेरॉयड 3.9 मिलियन ( करीब 62.90 लाख किलोमीटर) की दूरी पर होगा…इसलिए इसका असर पृथ्वी पर नहीं पड़ेगा। लेकिन चिंता की बात यह है कि अगर इस एस्टेरॉयड के दिशा में जरा सा भी परिवर्तन हुआ तो यह खतरा बहुत बड़ा हो जाएगा।जानें क्यों इस एस्टेरॉयड को लेकर वैज्ञानिक परेशान हैं?\n62.90 लाख किलोमीटर की दूरी अंतरिक्ष विज्ञान में बहुत ज्यादा नहीं मानी जाती है। इस, एस्टेरॉयड की स्पीड 31,319 किलोमीटर प्रतिघंटा है। यानी करीब 8.72 किलोमीटर प्रति सेंकड। इतनी गति से यह अगर धरती के किसी हिस्से में टकराएगा तो बड़ी सुनामी ला सकता है। वैज्ञानिकों के लिए यही सहसे बड़ी परेशानी की बात है। नासा ने एस्टेरॉयड को सबसे पहले 1998 में देखा था। इसका व्यास करीब4किलोमीटर का है। यह एस्टेरॉयड 29 अप्रैल की दोपहर 3.26 बजे करीब धरती के पास से गुजरेगा। नासा ने इसे लाइव देखने के लिए अपने अधिकारिक ट्विटर हैंडल पर ट्वीट भी किया है। इसके साथ ही नासा यह भी बताया है कि कोई भी जो इसके बारे में जानकारी चाहता है वह उनके ट्विटर पर उनसे सवाल कर सकता है। क्षुद्रग्रह 1998 OR2(नाम) 29 अप्रैल को सुबह 10 बजे से पहले पृथ्वी के पास से 3.9 मिलियन मील की दूरी से गुजरेगा।\nपरदेशी-छात्रों को घर भेजेगी सरकार\nलखनऊ। लॉकडाउन में बाहर फंसे यूपी के लोगों को मदद पहुंचाने में योगी सरकार तेजी से काम कर रही है। प्रवासी मजदूरों को घर भेजने के काम में जुटी सरकार अब प्रयागराज में प्रतियोगी परीक्षाओं की तैयारी कर रहे छात्र-छात्राएं जो अपने घर जाना चाहते हैं उनकी मदद करेगी। यह जानकारी सोमवार को प्रदेश के अपर मुख्य सचिव (गृह) अवनीश अवस्थी ने दी। उन्होंने बताया कि सीएम योगी आदित्यनाथ ने 300 रोडवेज बसों में प्रयागराज में फंसे प्रतियोगी परीक्षाओं की तैयारी कर रहे 9000 छात्रों को उनके घर भेजने के लिए आवश्यक व्यवस्था करने के आदेश दिए हैं। इसमें यूपी में ही रहने वाले छात्र शामिल हैं। अगर अन्य राज्य के छात्र हैं और उनका राज्य ले जाना चाहता है तो उसे अनुमति दी जाएगी।\nअपर मुख्य सचिव (गृह) अवनीश अवस्थी ने बताया कि पहले चरण में सोनभद्र, चंदौली, मिर्जापुर, वाराणसी, जौनपुर, प्रतापगढ़, कौशांबी, फतेहपुर और चित्रकूट के बच्चे अपने शहर जाएंगे। दूसरे चरण में बचे जिलों के बच्चे जाएंगे। अपर मुख्य सचिव (गृह) अवनीश अवस्थी ने बताया कि एक मई से खाद्यान्न का पुनः वितरण होगा। मुख्यमंत्री के आदेश पर L1,L2,L3 कोविड अस्पतालों की क्षमता बढ़ाई जाएगी। पीपीई किट, मास्क आदि जिलों में पहुँचाने के आदेश दे दिए गए हैं। उन्होंने बताया कि जनपदों में 15 से 20000 क्षमता वाले क़वारन्टीन सेंटर बनाये जाएंगे। 328 बसों से दूसरे प्रदेश में रह रहे उत्तरप्रदेश के 9992 मजदूर वापस लाए गए हैं। उन्होंने बताया कि लॉकडाउन की सीएम ने समीक्षा की है।मुख्यमंत्री ने आगरा,लखनऊ, कानपुर,गाजियाबाद की समीक्षा की। मेडिकल इंफेक्शन बढ़ने न दिया जाए इसकी व्यवस्था की जा रही है। हॉटस्पॉट में होम डिलेवरी की सुरक्षा मजबूत होगी। उन्होंने बताया कि हमारे प्रदेश में मृत्यु दर और कोरोना वृद्धि दर काफी कम है। डिग्री कॉलेजों से बेसिक शिक्षा तक टीचरों को कोरोना वैरियर बनाया जाएंगे, इन्हें ट्रेनिंग कराई जाएगी।\nमेथेनॉल पीने से 728 लोगों की मौत\nतेहरान। कोरोना वायरस की मार से बेहाल ईरान में इस महामारी से बचने के लिए अंधविश्‍वास में आकर नीट अल्‍कोहल पीने से मौतों का सिलसिला खत्‍म होने का नाम नहीं ले रहा है। ताजा घटना में जहरीले मेथेनॉल को पीने से 728 लोगों की मौत हो गई है। बताया जा रहा है कि 200 लोगों की अस्‍पताल के बाहर मौत हो गई। इससे पहले भी इसी महीने जहरीली शराब पीने से ईरान में 600 लोगों की मौत हो गई थी।\nईरानी स्‍वास्‍थ्‍य मंत्रालय में सलाहकार हुसैन हसनैन ने कहा कि इन लोगों ने कोरोना वायरस से बचने के लिए अंधविश्‍वास में आकर यह मेथेनॉल पी लिया। ईरान पिछले साल से अल्‍कोहल पीने की घटनाएं 10 गुना बढ़ गई हैं। सरकारी आंकड़ों के मुताबिक 20 फरवरी से7अप्रैल के बीच ईरान में 728 लोगों की मौत हो गई। पिछले साल केवल 66 लोग अल्‍कोहल पीने से मारे गए थे। हसनैन ने कहा कि ईरान में जहरीली शराब पीने से 90 लोगों की आंखें खराब हो गई हैं। उन्‍होंने कहा कि आंखें खराब होने वालों का अंतिम आंकड़ा बहुत ज्‍यादा हो सकता है। पूरे पश्चिम एशिया में ईरान में कोरोना वायरस से सबसे ज्‍यादा लोग प्रभावित हैं। देश में अब 91 हजार लोग कोरोना वायरस से पॉजिटिव पाए गए हैं और 5806 लोग मारे गए हैं।\nप्रशासन ने लॉकडाउन का निरीक्षण किया\nडीएम व एसपी ने लॉक डाउन का किया निरीक्षण\nनगर के कई इलाके में पैदल घूमे\nफतेहपुर। जिलाधिकारी और पुलिस अधीक्षक ने अन्य अधिकारियों व पुलिस बल के साथ पैदल घूम कर लॉक डाउन का निरीक्षण किया। बेवजह घरों से घूम रहे लोगों को फटकार लगाई डीएम एसपी के साथ भारी पुलिस बल देख नगर में थोड़ी ही देर में सन्नाटा छा गया। सोमवार की दोपहर को अचानक जिला अधिकारी संजीव कुमार सिंह और पुलिस अधीक्षक प्रशांत वर्मा नगर के मुगल रोड पहुंचे जहां से पैदल ही खजुहा चौराहे पहुंचे। जिले के2बड़े अधिकारियों को भारी पुलिस बल के साथ देख थोड़ी ही देर में सन्नाटा छा गया। बेवजह घूम रहे तमाम लोग इधर-उधर निकल गए कुछ लोग मौके पर मिले जिनको डीएम और एसपी ने जमकर फटकार लगाई और उनके नाम भी नोट किए गए लॉक डाउन के उल्लंघन की कार्यवाही की बात भी कही गई। इसके बाद डीएम एसपी मेन बाजार होते हुए मुगलाई मोहल्ले की गली में घुस गए यहां पर भी कई युवक बेवजह घूमते मिले जिनके पुलिस ने नाम नोट किए और जमकर फटकार लगाई गई कठेरिया दुकानदारों को भी डांटा गया वही जब दोनों अधिकारी एसडीएम प्रहलाद सिंह तहसीलदार विकास पांडे कोतवाली प्रभारी निरीक्षक नंदलाल सिंह सहित भारी पुलिस बल के साथ फाटक बाजार पहुंचे तो थोड़ी ही देर में चारों ओर सन्नाटा छा गया दुकानदार अपनी दुकानें बंद कर इधर-उधर खिसक लिए ग्राहक भी अपनी साइकिल मोटरसाइकिल छोड़कर निकल गए जिलाधिकारी ने किराना करी का जायजा लिया और मौके पर मिले लोगों को फटकार भी लगाई वहीं दोनों अधिकारी गांधी चौराहे तक पहुंचे और लॉक डाउन की स्थिति का निरीक्षण किया।\nजिला अधिकारी संजीव कुमार सिंह तथा पुलिस अधीक्षक प्रशांत कुमार नगर के निकट फरीदपुर मोड़ स्थित चिल्ड्रन पब्लिक स्कूल में क्वॉरेंटाइन हेतु बने अस्थाई आश्रय स्थल का भी निरीक्षण किया मौके पर मौजूद अधिकारियों कर्मचारियों को आवश्यक दिशा निर्देश दिए उन्होंने क्वॉरेंटाइन हेतु मौजूद कुछ लोगों से पूछताछ भी की खाने पीने की व्यवस्था के लिए भी बात की जहां पर को क्वॉरेंटाइन सेंटर मौजूद लोगों ने व्यवस्था को ठीक बताया इस मौके पर अन्य अधिकारियों के साथ चिल्ड्रन पब्लिक स्कूल के प्रबंधक संजय श्रीवास्तव भी मौजूद रहे।\nजिलाधिकारी के निर्देश पर नगर के सबसे व्यस्ततम गली किराना गली में नगर पालिका परिषद के अधिकारियों कर्मचारियों द्वारा अतिक्रमण हटाओ अभियान चलाया गया किराना गली में किराना की दुकानों में अधिक भीड़ लग रही थी लगातार अधिकारियों के पास शिकायत पहुंच गई थी जिसके चलते डीएम ने निरीक्षण किया और निर्देश दिया कि दुकानों के सामने जो भी पेंच व ताकत लगे हैं। उनको हटा दिया जाए और इस बात का ध्यान रखा जाए कि सामाजिक दूरी का उल्लंघन कतई ना होने पाए जिससे कोरोनावायरस से बचत हो सके इसी के चलते नगर पालिका परिषद के सफाई स्पेक्टर राजेंद्र सिंह नगर पालिका परिषद के प्रधान लिपिक मनोज शुक्ला नगर पालिका परिषद के कर्मचारियों के साथ पहुंचे और दुकानों के सामने का अतिक्रमण हटाया।\nडीएम-एसपी का अमर शहीदों को नमन\nडीएम व एसपी ने 52 अमर शहीदों को किया नमन\n18 अप्रैल 1858 को अमर शहीद जोधा सिंह अटैया\nसहित 52 क्रांतिकारियों को अंग्रेजों ने इमली के पेड़ पर फांसी के फंदे पर लटकाया था\nपुलिस अधीक्षक सहित अधिकारियों ने भी अर्पित किए श्रद्धा सुमन\nफतेहपुर। देश की आजादी के लिए अपनी जान निछावर करने वाले अमर शहीद जोधा सिंह अटेया समेत 52 क्रांतिकारियों को जिलाधिकारी और पुलिस अधीक्षक सहित कई अधिकारियों ने श्रद्धा सुमन अर्पित किए। उन्होंने कहा कि हम सब मिलकर कोरोनावायरस से बचाव के लिए लाक डाउन और सामाजिक दूरी का पालन करें आज के दिन शहीदों की याद में यही सबसे बड़ी श्रद्धांजलि होगी\nनगर से खजुहा रोड स्थित बावन इमली शहीद स्मारक में जिला अधिकारी संजीव कुमार सिंह तथा पुलिस अधीक्षक प्रशांत वर्मा पहुंचे दोनों अधिकारियों ने अमर शहीद जोधा सिंह अटईया सहित 52 अमर शहीदों श्रद्धा सुमन अर्पित किया बताते चलें कि 28 अप्रैल सन 1858 में अंग्रेजो के खिलाफ लड़ाई लड़ने पर नाराज अंग्रेजों ने अमर शहीद जोधा सिंह अटैया सहित 52 क्रांतिकारियों को बावन इमली शहीद स्मारक में लगे इमली के पेड़ पर फांसी के फंदे पर लटका दिया था। इस मौके पर उप जिलाधिकारी पहलाद सिंह तथा नायब तहसीलदार विकास पांडे ने भी श्रद्धा सुमन अर्पित किए इस मौके पर जिलाधिकारी ने कहा कि कोरोनावायरस संक्रमण के चलते जिस प्रकार विश्व के साथ हमारा देश भी संकट में है तो निश्चित रूप से कोरोनावायरस से बचाव के लिए लाख डाउन का पालन करना और सामाजिक दूरी बनाए रखना ही अमर शहीदों को सबसे बड़ी श्रद्धांजलि आज के दिन होगी। इस मौके पर कोतवाली प्रभारी निरीक्षक नंदलाल सिंह सहित भारी पुलिस बल मौजूद रहा।\nक्षेत्र में होने लगी पैरों के संक्रमण की चर्चा\nहापुड़। उत्तर प्रदेश के जनपद हापुड़ के एक मोहल्ले में उस समय सनसनी फैल गई। जब अचानक दो से तीन युवक पैरों से चलने में अपाहिज हो गए और क्षेत्र में पैरों से कोरोना संक्रमण फैलने की चर्चा होने लगी।\nआपको बता दें कि जनपद हापुड़ के थाना देहात क्षेत्र के मोहल्ला वैशाली कॉलोनी की गली नंबर चार में। उत्तराखंड निवासी 17 लोग फरवरी माह से अमरोहा से आकर यहां किराए पर रह रहे है। आज अचानक क्षेत्र में उस समय अफरा-तफरी मच गई जब क्षेत्र के लोगों को अचानक दो से तीन लोगों के एक साथ पैरों के कमजोर होने से अपाहिज होने की बात सामने आई। कोरोना संक्रमण महामारी के चलते क्षेत्र में पैरों के रास्ते कोरोना संक्रमण का खतरा देख लोगों में भय का वातावरण व्याप्त हो गया सूचना मिलते ही स्वास्थ्य विभाग की टीम व उप जिलाधिकारी सदर के साथ मौके पर पहुंच गई तथा जांच में जुट गई। हमारे जिला प्रभारी मुकेश सैनी ने स्वास्थ्य विभाग की टीम का नेतृत्व कर रहे डॉक्टर दिनेश खत्री से जब इस संबंध में बात की तो उन्होंने बताया कि पैरों में इंफेक्शन होने के चलते दो से तीन लोगों के पैर कमजोर होने की बात सामने आई है कोरोना संक्रमण जैसी कोई भी बात सामने नहीं आई है फिलहाल इनको दवाई उपलब्ध कराते हुए उपचार की व्यवस्था की जा रही है।\nप्याज होती हैं ज्यादा 'फायदेमंद'\nब्लड प्रेशर को करता है नियंत्रितः प्याज खाने से शरीर का ब्लड प्रेशर नियंत्रित रहता है। प्याज में मौजूद एंटी ऑक्सीडेंट तत्व इनफ्लेमेशन से लड़ने में मदद करता है। वहीं कॉलेस्ट्राल के लेवल को कम करने के साथ ही प्याज ट्राईग्लेसराइड को घटाता है। जिसकी वजह से दिल की बीमारियों से राहत मिलती है। एंटी फ्लेमेटरी गुण ब्लड प्रेशर से बचाता है और शरीर में खून का थक्का नहीं जमने देता है। इम्यूनिटी सिस्टम को सही करनाः प्याज में विटामिन सी की मात्रा भी पर्याप्त होती है जो पकाने से खत्म हो जाती है। इसलिए कच्चे प्याज को खाने से विटामिन सी सीधे शरीर को मिलता है। जिससे इम्यूनिटी का स्तर बढ़ता है। प्याज के आश्चर्यजनक गुणों के बारे में बहुत कम लोग ही जानते हैं। प्याज में मौजूद क्वारेक्टीन नाम का पदार्थ कैंसर रोकने में मदद करता है। खासतौर पर पेट और कोलोरेक्टल के कैंसर से।\n10 लाख किसानों पर मौसम का कहर\nलॉकडाउन में 10 लाख किसानों पर मौसम का कहर\nबारिश-ओलावृष्टि से गेहूं, सेब समेत अन्य फसलों को नुकसान\nसरकार ने सभी जिलों से नुकसान का आकलन कर मांगी रिपोर्ट\nरिपोर्ट- चन्दन सिंह बिष्ट\nहल्द्वानी। कोरोना महामारी के चलते चालू लॉकडाउन में प्रदेश के लगभग 10 लाख किसानों पर मौसम भी कहर बरपा रहा है। पहाड़ से लेकर मैदान तक बारिश और ओलावृष्टि से कृषि व बागवानी फसलें तबाह हो रही हैं। फरवरी व मार्च महीने में हुई बारिश व ओलावृष्टि से भी इन फसलों को छह करोड़ से अधिक का नुकसान हुआ था। प्रदेश के मैदानी क्षेत्रों में गेहूं की कटाई का काम चल रहा है। जबकि पर्वतीय जिलों में सेब, नाशपाती, खुमानी, आड़ू फसल तुड़ाई की कगार पर खड़ी है। फरवरी व मार्च माह में हुई बारिश व ओलावृष्टि से किसानों की फसल बर्बाद होने से करीब6करोड़ रुपये से अधिक का नुकसान हुआ था।\nइसके बाद से प्रदेश में लागू लॉकडाउन के कारण किसानों की आर्थिक हालत खासी खराब हो गई है। अब फसल पककर तैयार है, तो फसलों की कटाई के लिए मजदूर नहीं मिल रहे थे। ऐसे में एक बार फिर से मौसम भी इन फसलों पर कहर बन कर टूट पड़ा है। दो दिन से हो रही बारिश से प्रदेश में कृषि व बागवानी की फसलों को खासा नुकसान हुआ है। सोमवार को कृषि निदेशक गौरी शंकर और अपर निदेशक उद्यान रतन कुमार ने सभी जिलों को पत्र जारी करके नुकसान का आकलन कर रिपोर्ट मांगी है।\nसूरजपुरः पहला वायरस पॉज़िटिव केस\nरायपुर। छत्तीसगढ़ के सूरजपुर जिले का पहला कोरोना पॉज़िटिव केस सामने आया है। मरीज की कोरोना की जांच के लिए सेम्पल रायपुर एम्स भेज गया था जिसके बाद उसकी रिपोर्ट पॉजिटिव आयी है। अब एक्टिव केस में तीन के बजाय चार हो गए है बात देकि आज सुबह ही दो मरीजो को स्वस्थ होने पर छुट्टी दी गयी है।\nबताया जा रहा है कि मरीज सूरजपुर का रहनेवाला है और उसकी उम्र 58 वर्ष है। चौथे मरीज मिलने की पुष्टि आज मेकाहारा प्रबंधन ने की है।\nविधायक पर लगाए आरोप, कसी लगाम\nगाजियाबाद। लोनी तहसील में जनता के निवाले पर दिन-दहाड़े, लूट-खसोट की गई है। जिसका प्रमाण क्षेत्र के राशन कार्ड धारक स्वयं हैं। हजारों कुंतल अनाज लूट लिया गया। जिसमें अधिकारी और नेताओं की महत्वपूर्ण भूमिका रही है। संपूर्ण भारत में लॉक डाउन लागू है। जिसे3मई तक लागू किया गया है। इस लॉक डाउन में इतनी बड़ी लूट ? यह बात जनता को भी समझने की सख्त जरूरत है। लॉक डाउन में नेताओं की काली कमाई के सारे रास्ते बंद हो जाने पर, जनता के निवाले पर सुनियोजित ढंग से सेंधमारी की गई है। स्थानीय विधायक नंदकिशोर गुर्जर की इसमें सबसे अधिक महत्वपूर्ण भूमिका रही है। जिसमें उप जिलाअधिकारी को इस सुनियोजित संरचना का संवाहक बनाया गया। आप स्वयं महसूस कर सकते हैं कि उच्च शिक्षा प्राप्त अधिकारी जाहिलो की भांति बिना नाद-जनेऊ के संकेत मिलने भर पर, कार्य को पूर्ण करते नजर आते हैं। सही और गलत के अन्वेषण की किसी ने कोई आवश्यकता ही नहीं समझी है। इस संपूर्ण प्रकरण पर पूर्व चेयरमैन मनोज धामा के द्वारा उंगली उठाते ही प्रकरण से संबंधित सब लोग अपने बचाव का मार्ग खोजने में लगे हैै। वर्तमान चेयरमैन के द्वारा सुभे के मुख्यमंत्री को पत्र भेजकर स्थानीय विधायक नंदकिशोर गुर्जर की जड़ों से मिट्टी हटाने का काम किया है। यदि इस पत्र पर कोई संतोषजनक कार्रवाई भी नहीं होती है, तो भी विधायक की छाती पर कई मन बोझ तो रहेगा ही। हमेशा यह पश्चताप रह-रहकर, आत्मग्लानि का बोध कराता रहेगा।\nइस रोमांचक राजनीति के खेल में पूर्व चेयरमैन मनोज धामा ने पलटवार में यह बाजी 'चौकस' मारी है। प्रतिद्वंदी को चारों खाने चित कर दिया है। सारा खेल पट्ट कर दिया है।\nनाजुक नौकरशाही हर हाल में 'ढाई चाल' ही चलती है। उसका कार्य नेतृत्व के पीछे झाड़ू लेकर चलना है। जो बचता है उसे समेट लिया जाता है। बाकी कोई नातेदारी तो है नहीं। ना कोई ऐसा संकल्प लिया है और ना कोई प्रण किया है।\nक्षेत्र के राजनीतिक विक्षोभ से स्थानीय विधायक पर ठोस आरोप लगे हैं और लगाम की पकड़ भी मजबूत लग रही है। बहराहाल, जो भी परिणाम हो, यह राजनीतिक खेल परवान चढ रहा है और काफी रोमांचकारी भी हो गया है।\nक्वॉरेंटाइन केंद्रों का निरीक्षण किया\nगौतमबुध नगर। शासन द्वारा जनपद गौतमबुद्ध नगर के लिए नामित नोडल अधिकारी नरेन्द्र भूषण मुख्य कार्यपालक अधिकारी ग्रेटर नोएडा तथा आलोक सिंह पुलिस कमिश्नर गौतमबुद्ध नगर द्वारा संयुक्त रूप से गत दिवस देर सायं सेक्टर 39 स्थित जिला अस्पताल की नयी बिल्डिंग मे स्थित क्वारंटाइन सेंटर व गलगोटिया काॅलेज स्थित क्वारंटाइन सेंटर का औचक निरीक्षण किया गया। उनके द्वारा उक्त सेंटरों की साफ सफाई, खानपान, सुरक्षा आदि की व्यवस्था की गहन पड़ताल की गई तथा क्वारंटाइन किये गये लोगों से बात कर उनकी समस्याओं आदि के बारे मे जानकारी प्राप्त की गई। उन्होने ड्यूटी पर तैनात अधिकारियों को लोगों की समस्याओं के त्वरित निस्तारण हेतु आवश्यक निर्देश दिये गये। उन्होने ड्यूटी पर तैनात कार्मिकों को एसओपी के अनुसार सभी व्यवस्थायें सुनिश्चित करने को कहा। उन्होने क्वारंटीन सेन्टर में पर्याप्त सुरक्षा उपकरण, वाइजर, पीपीई किट, सेनेटाइजर व मास्क आदि को उपलब्धता सुनिश्चित कराने के निर्देश दिये। उन्होने संस्थानों से वार्ता कर क्वारंटाइन सेन्टरों पर सीसीटीवी कैमरो की व्यवस्था भी कराने को कहा।\nइसके अतिरिक्त नोडल अधिकारी द्वय द्वारा हाॅटस्पॅाट ग्राम सलारपुर का भी निरीक्षण किया गया तथा लोगों से बातकर उनकी समस्याओं आदि के सम्बन्ध के जानकारी प्राप्त की गई व ड्यूटी पर तैनात अधिकारियों से हाॅटस्पाॅट क्षेत्र मे आवश्यक सेवाओ यथा दूध, फल, सब्जी, दवाई, राशन आदि की निर्बाध आपूर्ति तथा नियमित रूप से साफ-सफाई आदि के संबंध में की गई व्यवस्थाओं की जानकारी कर आवश्यक निर्देश दिये गये। उन्होंने लोगों को आश्वस्त किया कि जरूरी वस्तुओं के लिए उन्हें कोई दिक्कत नही होने दी जाएगी तथा लोगों से अपील की कि घरों के अंदर ही रहें तथा लॉक डाउन का सख्ती से पालन करें।\nघोटाले बाजों के कर्ज माफ, कारण बताएं\nनई दिल्ली। कांग्रेस ने कहा है कि जब पूरा देश कोरोना संकट से एकजुट होकर जूझ रहा है तो मोदी सरकार ने बैंकों के 50 घोटालेबाज कर्जदारों का 68 हजार करोड़ रुपए से ज्यादा का ऋण माफ करने का बेतुका और औचित्यहीन कदम उठाया है इसलिए प्रधानमंत्री नरेंद्र मोदी को बताना चाहिए कि भगोड़ों को किस आधार पर यह छूट दी गयी है।\nकांग्रेस संचार विभाग के प्रमुख रणदीपसिंह सुरजेवाला ने मंगलवार को संवाददाता सम्मेलन में कहा कि रिजर्व बैंक ने 24 अप्रैल को सूचना के अधिकार-आरटीआई के तहत पहली बार बताया है कि सरकार ने बैंकों का कर्ज नहीं लौटाने वाले जिन 50 बड़े कर्जदारों और भगोड़ों का कर्ज माफ किया है उनमें विजय माल्या, नीरव मोदी, मेहुल चौकसी और जतिन मेहता जैसे बड़े घोटालेबाज शामिल हैं।\nसुरजेवाला ने कहा कि जब देश एकजुट होकर कोरोना के खिलाफ लड़ाई लड़ रहा है ऐसे में सरकार का इन घोटालेबाजों का 68 हजार 607 करोड रुपए का कर्ज माफ करना आम जनता के प्रति उसकी दुर्भावना को जताता है। उन्होंने कहा कि यह काम सरकार के मुखिया की सहमति के बिना संभव नहीं है इसलिए प्रधानमंत्री को देश की जनता को बताना चाहिए कि सरकार ने यह कर्ज क्यों और किस आघार पर माफ किया है। प्रवक्ता ने कहा कि एक तरफ सरकार कहती है कि उसके पास कोरोना से लड़ने के लिए पैसे की कमी है इसलिए उसने केंद्रीय कर्मचारियों के महंगाई भत्ते तथा राहत भत्ते में बढ़ोतरी नहीं करने का निर्णय लिया है और दूसरी तरफ उन लोगों कर्ज माफ किया जा रहा है जिन्होंने देश के बैंकों को चूना लगाया है और पैसा लौटाए बिना भाग गये हैं। सरकार को इसका औचित्य जरूर बताना चाहिए।\n1 साल तक भर्तियों पर लगाई रोक\nचंडीगढ़। देश में कोरोना वायरस के बढ़ते प्रकोप व लॉक डाउन के बीच हरियाणा सरकार की तरफ से नई सूचना जारी की गई है। हरियाणा सरकार ने ऐलान किया है कि राज्य में एक साल तक कोई नई भर्ती नहीं होगी और न ही कर्मचारियों को एलटीसी ही मिलेगा। मुख्यमंत्री ने सोमवार को कहा कि कोरोना संकट के कारण सरकार खर्चों में कटौती कर रही है। इसके साथ ही हरियाणा सरकार अगले कुछ दिनों में राज्य में परिवहन सेवा शुरू करने के भी संकेत दिए हैं।\nकोरोना महामारी से उपजे वित्तीय संकट को देखते हुए मुख्यमंत्री मनोहरलाल ने सोमवार को ऐलान किया कि, राज्‍य सरकार ने कोरोना के कारण पैदा हालात के कारण एक साल तक नए कर्मचारियों की भर्ती नहीं होगी।\nकर्मचारी चयन आयोग व हरियाणा लोक सेवा आयोग के जरिए पहले से चली आ रही भर्तियों को ही पूरा किया जाएगा। इसके साथ ही राज्‍य कर्मच‍रियों को एलटीसी की सुविधा भी अभी बंद करने का निर्णय किया गया है। उन्होंने कहा कि, कर्मचारियों को एलटीसी भी नहीं मिलेगा और डीए व इसके एरियर पर भी रोक लगा दी गई है। सरकारी कर्मचारियों को यात्रा करने पर मिलने वाला भत्ता भी आगामी आदेशों तक नहीं मिलेगा। केंद्र सरकार के कर्मचारियों का डीए जुलाई 2021 तक रोके जाने की तर्ज पर ही हरियाणा सरकार भी आगे बढ़ेगी। उन्‍होंने कहा कर्मचारियों के महंगाई भत्‍ते पर रोक बस एक साल के लिए लगाया गया है। मनोहरलाल ने कहा कि राज्‍य सरकार कोरोना से निपटने के लिए पूरा प्रयास कर रही है और सभी तरह के कदम उठाए जा रहे हैं।\nमाफ किया 68607 करोड का कर्ज\nमुंबई। वित्त मंत्री निर्मला सीतारमन भले ही संसद में जवाब नहीं दे पाए, लेकिन रिजर्व बैंक ऑफ इंडिया ने देश के 50 बड़े विलफुल डिफाल्टर्स का नाम सार्वजनिक कर दिया है, जिनके 68,607 करोड़ रुपए के कर्ज को बैंकों ने तकनीकी तौर पर माफ भी कर दिया है। देश के 50 शीर्ष विलफुल डिफाल्टर्स (जानबूझ कर कर्ज न चुकाने वाला) की जानकारी हासिल करने का काम आरटीआई एक्टिविस्ट साकेत गोखले ने किया है, जिन्होंने आरबीआई से सूचना के अधिकार के तहत जानकारी मांगी थी।\nआरबीआई ने जानकारी तो दे दी है, लेकिन अपना पल्ला यह कह कर झाड़ लिया है कि यह बैंकों से 30 सितंबर 2019 को CRILC को मिली जानकारी के आधार पर है। वहीं आरबीआई ने सुप्रीम कोर्ट के आदेश का हवाला देते हुए विदेशी कर्जदारों की जानकारी देने से मना कर दिया है। गोखले ने आरटीआई के तहत यह जानकारी पिछले बजट सत्र में कांग्रेस सांसद राहुल गाँधी द्वारा संसद में 16 फरवरी, 2020 को पूछे गए इस तारांकित प्रश्न का वित्त मंत्री निर्मला सीतारमन द्वारा जवाब देने से इंकार कर करने के बाद मांगी थी।\nअब बात 50 शीर्ष विलफुल डिफाल्टर्स की, इसमें मेहुल चौकसे की कंपनी गीतांजलि जेम्स लिमिटेड 5,492 करोड़ रुपये की देनदारी के साथ पहले स्थान पर है, दूसरे स्थान पर 4,314 करोड़ रुपए की देनदारी के साथ आरईआई एग्रो लिमिटेड है, जिसके निदेशक संदीप झुनझुनवाला और संजय झुनझुनवाला हैं। इसके बाद भगोड़े हीरा कारोबारी जतिन मेहता की विनसम डायमंड्स एंड ज्वेलरी का नाम है, जिसने 4076 करोड़ रुपये कर्ज ले रखा है, वहीं कानपुर स्थित रोटमैक ग्लोबल 2,850 करोड़ रुपये कर्ज ले रखा है। इसके अलावा सूची कुदोस केमी 2,326 करोड़ रुपए, रुचि सोया इंडस्ट्रीज लिमिटेड 2,212 करोड़ रुपए शामिल हैं।\nनीति आयोग का दफ्तर सील, 1 संक्रमित\nनई दिल्ली। एक कर्मचारी के कोरोना पॉजिटिव पाए जाने के बाद नीति आयोग के दफ्तर को सील कर दिया गया है. यह दूसरा सरकारी कार्यालय है, जिसे कोरोना संक्रमित की वजह से सील किया गया है, इसके पहले नई दिल्ली स्थित नागरिक उड्डयन मंत्रालय को सील किया जा चुका है। कर्मचारी के कोरोना पॉजिटिव पाए जाने के बाद कार्यालय को सील किए जाने के बाद एक वरिष्ठ नीति आयोग के अधिकारी ने कहा कि स्वास्थ्य मंत्रालय द्वारा जारी गाउडलाइन के प्रोटोकाल के हिसाब से पूरी प्रक्रिया की जा रही है। भवन को सील करने के बाद सेनिटाइजेशन का काम जारी है।\nमंगलवार सुबह9बजे कार्यालयीन कर्मचारी के कोरोना पॉजिटिव की रिपोर्ट आने के बाद उसे सेल्फ क्वारेंटाइन में जाने के लिए कहा गया है, वहीं भवन को पूरे मापदंडों को पूरा करने के लिए आगामी दो-तीन दिनों के लिए सील कर दिया गया है। नीति आयोग के पहले 22 अप्रैल को नागरिक उड्डयन मंत्रालय के एक कर्मचारी को कोरोना पॉजिटिव आने पर जोरबाग स्थित कार्यालय को सील कर दिया गया था। सेनिटाइजेशन की कार्रवाई पूरी होने के बाद सोमवार को कार्यालय में कामकाज फिर से शुरू हुआ है।\nपीएम का गणित 'संपादकीय'\nदेश के सभी नागरिकों के पैरों में कोरोनावायरस कोविड-19 की बेड़िया पड़ी है। घर से बाहर जाना दुश्वारियां भरा तो है ही, साथ ही प्राणघातक भी हो सकता है।\nमित्रों, आज मैं भी आपसे अपने मन की बात कहे बिना नहीं रहूंगा। देश के प्रधानमंत्री के द्वारा देश के नागरिकों के साथ यह व्यवहार किया गया है। बल्कि यूं कहिए कि देश की नागरिकता गणित सेे ही बाहर कर दिया है। नागरिकों को सुख-सुविधा, महत्वपूर्ण अधिकारो से वंचित रखने के बाद उन्हें देश की निर्धारित आबादी से ही गायब कर दिया जाए। यह तो पूरी तरह अनुचित है।\nहालांकि यह सच भी है और इसका प्रमाण स्वयं बार-बार प्रधानमंत्री नरेंद्र मोदी के द्वारा अपने संबोधन में दिया जाता रहा है। देश की (सवा सौ करोड़ आबादी) 125 करोड़ लोगों के जीवन को सुरक्षित रखने का संकल्प लिया है। बाकी कई करोड़ लोगों का दायित्व किसका है ? उनका संकल्प कौन लेगा ? बाकी कई करोड़ की आबादी का संकल्प मैं लेता हूं। शेष भारतीय नागरिक असहनीय पीड़ा का दंश झेलते रहेंगे। उनके छोटे-छोटे दूध मुंहे बच्चों का फर्ज है कि वे कुपोषण को अपना सौभाग्य मानते रहे और उनका यह फर्ज बना रहेगा। देश में कुपोषण की उपलब्धि का उन्मुक्त स्थान यथावत बनाए रखेंगे। महाजन के छोटे से कर्ज़ का ताउम्र ब्याज देते रहेंगे और अपनी जरूरतों में अंतर करने की समझ, लाचारी के बोझ तले दबाते रहेंगे। देश की गरिमा और प्रधानमंत्री को इतना समर्पण करना कर्तव्यनिष्ठा हीं तो है। बेरोजगारी से त्रस्त इतनी बड़ी जनसंख्या आज भीख मांगने की भी स्थिति में नहीं है। महामारी में प्रशासन का चाबुक गरीब की नंगी चमड़ी पर तो खूब चल रहा है। लेकिन उसके किसी जख्म पर मरहम लगाने वाला कोई नहीं है। 'राम' का नाम इस संसार का आधार है। उसमें स्वयं संक्षिप्त और विस्तृत बना रहने की अपार क्षमता है। यदि उसी 'राम' के नाम को सिद्धांत बनाया गया है तो उसी 'राम' के पथगमन का अनुसरण होना चाहिए। नरकीय यातनाएं झेलने वाले मनुष्यों के अनुकूल कुछ भी नहीं है। बल्कि प्रतिकूल संभावनाएं अर्जित करने का कार्य किया जा रहा है। हो सकता है, सरकार और सरकार के नुमाइंदों को यह सच अधिक तीखा लगें। लेकिन देश के बाकी कई करोड़ लोगों का यही सच है। जो देश के प्रधानमंत्री की गिनती में पहले से ही नहीं है।\nकानपुर मदरसे में 40 छात्र संक्रमित\n3 मदरसे हॉटस्पॉट एरिया में स्थित हैं\nछात्रों की उम्र 10 से 20 साल के बीच\nकानपुर। उत्तर प्रदेश में कोरोना के मामले तेजी से बढ़ रहे हैं। कानपुर के तीन अलग-अलग मदरसों में करीब 47 बच्चे कोरोना पॉजिटिव मिले हैं। इन बच्चों की उम्र 10 से 20 साल के बीच है। कानपुर में हिदायतुल्लाह मदरसा, जाजमऊ के अशरफाबाद मदरसा और कुलीबाजार मदरसा हॉटस्पॉट एरिया में स्थित है।\nशहर के मछरिया इलाके के हिदायतुल्लाह मदरसा में सबसे पहले जमातियों के संपर्क में आने से छात्र कोरोना संक्रमित हुए थे। 14 अप्रैल को मदरसे में पढ़ने वाले 8 छात्र की रिपोर्ट पॉजिटिव आई थी। वहीं, अशरफाबाद मदरसे से6छात्र 20 अप्रैल को पॉजिटिव पाए गए। प्रशासन की बड़ी परेशानी तब खड़ी हुई, जब कुलीबाजार स्थित मदरसे में 32 छात्र कोरोना पॉजिटिव पाए गए। ये सभी छात्र बिहार के रहने वाले हैं। एसपी सिटी राजकुमार अग्रवाल ने कहा कानपुर के तीन मदरसों से करीब 47 छात्र पॉजिटिव पाए गए हैं। वहीं, सीएमओ डॉकटर अशोक शुक्ला ने 90 मदरसों की जांच का दावा करते हुए कहा इनमें 40 कोरोना संक्रमित हैं।\nउत्तर प्रदेश सरकार कोरोना वायरस से निपटने की दिशा में तमाम मोर्चों पर लगातार काम कर रही है। मुख्यमंत्री योगी आदित्यनाथ ने कोविड अस्पतालों को बढ़ाने का निर्देश दिया है। वहीं, प्रदेश के प्रमुख सचिव अवनीश अवस्थी ने बताया कि राज्य में लगभग 10 से 15 लाख लोगों की क्षमता के क्वारनटीन केंद्र बनाने का निर्देश दिया गया है। उन्होंने यह भी बताया कि 1 मई से दोबारा राशन वितरण शुरू होगा।\nदंगों की आरोपी की प्रेगनेंसी पर बवाल\nनई दिल्ली। राजधानी दिल्ली में हुए सीएए विरोधी दंगों में कट्टरपंथी समूह पीएफआई का नाम सामने आने के बाद पुलिस ने जामिया के2छात्रों को इस संबंध में गिरफ्तार किया। एक नाम मीरान हैदर और दूसरा प्रेग्नेंट सफूरा जरगर (Safoora Zargar)। दोनों पर उत्तरपूर्वी दिल्ली में सांप्रदायिक हिंसा भड़काने की साजिश रचने का आरोप है। जिसके कारण इनके खिलाफ़ गैरकानूनी गतिविधियाँ रोकथाम अधिनियम (यूएपीए) के तहत मामला दर्ज किया गया है। हालाँकि, हैदर की गिरफ्तारी को लेकर अप्रैल माह के शुरूआत में खूब सवाल उठाए गए थे। लेकिन संगीन आरोपों के कारण ये आवाज हल्की पड़ गई। इसके बाद सफूरा की गिरफ्तारी पर कट्टरपंथियों ने आवाज बुलंद की और दिल्ली पुलिस का क्रूर चेहरा दर्शाने के लिए उसकी प्रेग्नेंसी को लेकर बवाल खड़ा कर दिया।\nकिसी भी महिला से संबंधित ऐसी खबर सुनकर किसी का भी दिल पसीज जाना आम बात है। लेकिन दिल्ली पुलिस पर सवाल उठाने से पहले, केंद्र सरकार को कोसने से पहले ये भी जानने की आवश्यकता है कि आरोपित महिला पर कैसे हैं और मात्र प्रेगनेंसी का हवाला देकर उसपर लगे आरोपों को खारिज नहीं किया जा सकता और न ही इस बात से मुँह फेरा जा सकता है कि मीडिया गिरोह कैसे इस पूरे मामले को अलग कोण दे रहा है।\nविचार करिए! आज जब आरोपित महिला के ऊपर लगे आरोप इतने संगीन है उस समय उसके लिए रिपोर्ट में ‘छात्र’ और ‘स्कॉलर’ शब्द का प्रयोग हो रहा है। व उसके प्रोफेसर उसे उसके अपराधों से निजात दिलाने के लिए उसके अकादमिक रिकॉर्ड का हवाला दे रहे हैं। उस समय सोचने वाली बात है कि सफूरा के लिए जो उसकी प्रेगनेंसी के नाम पर ट्रेंड चलाया जा रहा है उसमें उसके3महीने से प्रेग्नेंट होने की बात हैं, जबकि दिल्ली में हुई हिंसा2महीने पुरानी घटना है।\nआज अगर वाकई ही इस एंगल से किसी के अपराध पर होने वाली कार्रवाई पर इतना फर्क पड़ता है, तो क्या जरूरत थी प्रेगनेंसी के दौरान सड़कों पर आने की, आंदोलनों में अपनी सक्रियता दिखाने की? अगर आज इस आधार पर सफूरा के लिए दया माँगी जाती है, उनकी जाँच को रोका जाता है, तो कल को क्या हर अपराधी महिला या अपराध करने के इल्जाम में गिरफ्तार हुई महिला प्रेगनेंसी के नाम पर अपने लिए छूट नहीं माँगेगी?\nज्ञात रहे कि दिल्ली में हुई हिंदू विरोधी हिंसा में मीरान हैदर के साथ सफूरा जरगर को साजिश करने के आरोप में आरोपित बनाया गया है। जिसमें उस समय 50 से ज्यादा निर्दोष लोगों की लाशें गिरी थीं ।\nड्यूटी में लगे स्टाफ को मिले पीपीई किट\nलखनऊ। समाजवादी पार्टी (सपा) के अध्यक्ष अखिलेश यादव ने मंगलवार को कोरोना ड्यूटी में लगे हर तरह के स्टाफ को पीपीई किट देने की मांग उठाई है। सपा मुखिया अखिलेश यादव ने मंगलवार को ट्वीट के माध्यम से लिखा कि ” कोरोना ड्यूटी में लगे उन हर तरह के स्टाफ को तत्काल पीपीई किट दिए जाएं, जिनका लोगों से ज्यादा संपर्क होता है। जैसे सभी स्वास्थ्यकर्मी, पुलिस, आपूर्ति सेवा में लगे ड्राइवर और राशन डीलर, इनकी नियमित जांच होनी चाहिए।” इससे पहले अखिलेश ने कहा था कि “कोरोना संक्रमण झेल रहे प्रदेश के किसानों पर बे-मौसम बरसात, आंधी और ओलावृष्टि की भी प्रातिक मार आ पड़ी है। उसका जीवन घोर संकट में पड़ गया है। आजीविका के सभी रास्ते बंद होते दिख रहे हैं। जिलों के अधिकारी भी किसानों के प्रति उपेक्षापूर्ण रवैया अपनाये हुए हैं। गेहूं और आम की फसल की हुई बर्बादी का सरकार के पास कोई ब्यौरा नहीं है।”\nअकुंशः यूपी में 15 दिन में 100 हत्या\nनई दिल्ली। कांग्रेस महासचिव प्रियंका गांधी वाड्रा ने उत्तर प्रदेश में एक पखवाड़े में 100 लोगों की हत्या पर गहरी चिंता व्यक्त करते हुए इन घटनाओं की गहन जांच कराने की मांग की है। कांग्रेस की उत्तर प्रदेश की प्रभारी महासचिव ने कहा कि पिछले तीन दिन में राज्य में दो महात्माओं सहित पांच लोगों की हत्या हुई है। ये सारी घटनाएं गंभीर चिंता का विषय है और इनकी निष्पक्षता से जांच करना आवश्यक है। उन्होंने ट्वीट किया “अप्रैल के पहले 15 दिन में ही उत्तर प्रदेश में सौ लोगों की हत्या हो गई। तीन दिन पहले एटा में पचौरी परिवार के पांच लोगों के शव संदिग्ध परिस्थितियों में पाए गए। कोई नहीं जानता उनके साथ क्या हुआ।”\nनमाज रोकने पर पथराव, 27 घायल\nऔरंगाबाद । महाराष्ट्र के औरंगाबाद में मस्जिद में नमाज पढ़ने को रोकने गई पुलिस पर लोगों ने पथराव कर दिया गया। जिले के ग्रामीण इलाके में सोमवार रात 8 बजे हुई इस घटना में तीन पुलिसकर्मी घायल हो गए। मामले में पुलिस ने अब तक 27 लोगों को गिरफ्तार किया है। बताया जा रहा है कि पुलिस पर पथराव करने वाली भीड़ में महिलाएं भी शामिल थीं।\nबताया जा रहा है कि संभाजी मार्ग पर स्थित एक मस्जिद में करीब 100 लोग नमाज पढ़ने जा रहे थे। पुलिस ने पहले उन्हें रोका और लॉकडाउन का हवाला देकर अपने-अपने घर लौट जाने की अपील की। इस दौरान कुछ लोग भड़क गए और पुलिस पर पथराव शुरू कर दिया। इस हमले में तीन पुलिसकर्मी घायल हो गए। पथराव की खबर पाकर मौके पर मौके पर भारी संख्या में फोर्स पहुंच गई और लोगों को हटाया। साथ ही घायल पुलिसकर्मियों को इलाज के लिए अस्पताल में भर्ती कराया गया। इस मामले में पुलिस अब तक 27 लोगों को गिरफ्तार कर चुकी है।\nसावधानी से खरीदे 'टेस्टिंग उपकरण'\nलखनऊ। बहुजन समाज पार्टी(बसपा) अध्यक्ष मायावती ने केन्द्र सरकार से जांच से जुड़ी टेस्टिंग उपकरणों को मंगाने में सावधानी बरतने की मांग करते हुए कहा कि कोरोना महामारी से लड़ाई किसी भी प्रकार से कमजोर नही पड़नी चाहिए। मायावती ने मंगलवार को कहा कि भारतीय जनता पार्टी (भाजपा) सरकार को कोरोना जांच से जुड़ी टेस्टिंग उपकरणों को मंगाने में सावधानी बरतनी चाहिए ताकि कोरोना महामारी से लड़ाई में किसी प्रकार कमजोर न पड़े।उन्होंने कहा कि कांग्रेस के राज में दिल्ली कामनवेल्थ गेम्स की तैयारियों में विदेशो से मंगाये सामाने में भ्रष्टाचार उजागर हुआ था। गरीब दलतों के कल्याण का पैसा डाइवर्ट करके अनुचित तौर पर खर्च कर दिया था। बसपा अध्यक्ष ने ट्वीट कर कहा“ जैसा कि विदित है कि केन्द्र में कांग्रेस के राज में हुये दिल्ली कामनवेल्थ गेम्स की तैयारी में खासकर विदेशों से मंगाये गये सामान में भयंकर भ्रष्टाचार हुआ था साथ ही गरीब दलितों के कल्याण हेतु स्पेशल कम्पोनेट प्लान का भी पैसा डाइवर्ट करके इसी पर अनुचित तौर पर खच्र कर दिया गया था।”\nउन्होंने कहा “अतः केन्द्र की वर्तमान भाजपा सरकार को भी उससे सबक सीखकर कोरोना बीमारी की विशेषकर जाँच से जुड़ी टेस्टिंग उपकरणों आदि को विदेशों से मंगाते समय जरूर पूरी-पूरी सावधानी बरतनी चाहिये ताकि कोरोना प्रकोप से लड़ाई किसी भी प्रकार कमजोर न पड़े। बी.एस.पी. की यह माँग व अपील भी है।”\nआईटी के कर्मचारी करें वर्क फ्रॉम होम\nनई दिल्ली। कोरोना महामारी के चलते जारी लॉकडाउन को ध्यान में रखते हुए सरकारी और गैर-सरकारी संगठन के कर्मचारी अपने-अपने घरों से काम कर रहे हैं। खासकर आईटी सेक्टर के ज्यादातर कर्मचारी वर्क फ्रॉम होम (WFH) कर रहे हैं। इसको लेकर अब नई एचआर पॉलिसी बनाई जा सकती है। अंग्रेजी अखबार टाइम्स ऑफ इंडिया में छपी रिपोर्ट के मुताबिक विशेषज्ञों का मानना है कि वर्क फ्रॉम होम का कान्सेप्ट एक बड़े वर्ग के कर्मचारियों के लिए आगे बढ़ने वाला है।\nकोरोना महामारी के प्रसार को रोकने के लिए केंद्र सरकार ने लॉकडाउन घोषित कर दिया था। जिसकी वजह से सरकारी और गैर-सरकारी संगठन के कर्मचारियों को दफ्तर की बजाय घरों से काम करना पड़ रहा है। ऐसे में घरों से काम न कर पाने की धारणा भी टूट गई और कर्मचारियों ने भी बेहतर प्रदर्शन करके दिखाया। एक तरफ तो कर्मचारियों की दफ्तर जाने की आदत छूट गई। जबकि दूसरी तरफ घर से काम करने की आदत भी बन गई। ऐसे में आने वाले समय में घरों से काम करने के लिए एक नई पॉलिसी की आवश्यकता होगी। क्योंकि अभी तक कोई भी ऐसी पॉलिसी नहीं है जो घरों से काम करने के नियम कायदे बताती हो।\nआईटी उद्योग की जानी मानी शख्सियत सेनापति गोपालकृष्णन ने कहा कि कोरोना वायरस के चलते लागू लॉकडाउन के खत्म होने के बाद स्थिति सामान्य होने पर भी 10 लाख से अधिक आईटी कर्मचारियों के घर से ही काम करने की संभवना है। उन्होंने कहा कि अब मुझे बताया गया है कि कई बड़े (आईटी) संगठनों में 90 से 95 प्रतिशत लोग घर से काम कर रहे हैं। और वह बदलाव बेहद सहज रूप से और बहुत तेजी से किया गया। मुझे लगता है कि ये अब कारोबार का लगातार चलते वाला हिस्सा बन जाएगा।\nविशेषज्ञों का मानना है कि छोटी कम्पनियां वर्क फ्रॉम होम को ज्यादा बढ़ावा देंगी। ताकि आने वाले समय में वे किराये की लागत में काफी बचत कर सकें। इतना ही नहीं राष्ट्रीय आपदा अधिनियम लागू होने के बाद हिंदुस्तान यूनिलीवर जैसे प्रगतिशील संगठनों ने अपने कार्यालय-आधारित कर्मचारियों को वर्क फ्रॉम होम का प्लेटफॉर्म देने का निर्णय लिया है। ऐसे में जल्द ही नई पॉलिसी सामने आ सकती है जो पुरानी पॉलिसी से बेहद अलग होगी।\nअमेरिका राष्ट्रपति चुनाव टालने से मना\nवाशिंगटन। अमेरिकी राष्ट्रपति डोनाल्ड ट्रंप ने देश में तीन नवंबर को होने वाले रष्ट्रपति चुनाव को कोरोना वायरस संकट के कारण टाले जाने की किसी भी संभावना से इनकार किया है। ट्रंप ने व्हाइट हाउस में संवाददाताओं से कहा, ‘‘मैंने चुनाव की तारीख टालने के बारे में कभी नहीं सोचा। मैं ऐसा क्यों करुंगा? तीन नवंबर अच्छी तारीख है।’’राष्ट्रपति पद के लिए डेमोक्रेटिक पार्टी से ट्रंप के संभावित प्रतिद्वंद्वी जो बाइडेन ने पिछले सप्ताह कहा था कि ट्रंप तारीख बदलने पर विचार कर रहे हैं।\nबाइडेन ने ऑनलादन चंदा इकट्ठा करने वाले एक कार्यक्रम में कहा था,‘‘मेरी बात याद रखना, मेरा मानना है कि वह किसी भी तरह चुनाव की तारीख आगे बढ़ाने की कोशिश करेंगे, कोई ठोस कारण लाएंगे कि चुनाव क्यों नहीं कराया जा सकता।’’ट्रंप ने इस पर कहा,‘‘नहीं, मैं उस चुनाव का इंतजार कर रहा हूं और यह दुष्प्रचार वह नहीं बल्कि और लोग कर रहे हैं जो कुछ लिखने का काम करते हैं। मैं देखता हूं कि आप हर बार जो बात करते हैंवो जो बाइडेन का नाम ले कर करते हैं।’’ ट्रंप ने कहा,‘‘उन्होंने वो बयान नहीं दिए, किसी और ने दिए हैं और उनका नाम लगा दिया है। उन्हें बता दूं कि मैं ऐसा बिलकुल भी नहीं सोच रहा हूं।\n3 मई के बाद भी बंद रहेंगे संस्थान\nनई दिल्ली/लखनऊ। कोरोना वायरस के संक्रमण से बचाव के लिए जारी लॉकडाउन पार्ट-2 की अवधि3मई को समाप्त होने जा रही है। ऐसे में सभी को ये जानने की जिज्ञासा है कि लॉकडाउन पार्ट-3 होगा या3मई को लॉक डाउन खुल जाएगा। सूत्रो से मिली जानकारी के अनुसार सरकार3मई के बाद लॉकडाउन में भारी रियायत दे सकती है। लेकिन3मई तक लागू लॉकडाउन के बाद भी शिक्षण संस्थान, शॉपिंग मॉल, धार्मिक स्थल और सार्वजनिक परिवहन (Public Transport) के पहले की तरह ही बंद रहने की पूरी संभावना है। यह जानकारी अधिकारियों ने दी। इस बात का संकेत सोमवार को पीएम मोदी (PM Modi) की राज्यों के मुख्यमंत्रियों के साथ की गयी बैठक में भी सुनने को मिला है।\nनिजी वाहनों को अनुमति लेकिन रेल और हवाई सेवा पर प्रतिबंध\nसूत्रो से मिली जानकारी के अनुसार ग्रीन जोन (Green zone) के जिलों में सीमित संख्या में निजी वाहनों की आवाजाही की अनुमति दी जा सकती है। जिसमें भी लोगो को सोशल डिस्टेंसिंग का पूरा ध्याना रखना होगा। लेकिन रेलगाड़ियों और हवाई सेवाओं की बहाली की हाल फिलहाल कोई संभावना नहीं है।\n3 को होगा लॉकडाउन पर अंतिम फैंसला\nकोरोना वायरस की महमारी (Pandemic) के खिलाफ जारी लॉकडाउन आगे बढाया जाएगा अथवा नही इस रणनीति पर सोमवार को हुई बैठक के बाद कोई फैंसला फिलहाल नही लिया गया है। हालांकि ज्यादातर राज्यों ने लाॅकडाउन को बढाने की ही सिफारिश की है. लेकिन इस पर अंतिम फैंसला3मई को ही लिया जाएगा।\nराजस्थान में नहीं रुक रहा संक्रमण\nजयपुर/नई दिल्ली। देश में3मई तक लॉक डाउन होने बावजूद कोरोना वायरस का संक्रमण थमने का नहीं ले रहा है। देश में कोरोना संक्रमितों की संख्या 29 हजार के पार पहुंच गई है। राजस्थान में भी (कोविड-19) का प्रकोप कम होने का नाम नहीं ले रहा है। राज्य में मंगलवार को 66 नए मामले सामने आए हैं। इसके साथ ही राज्य में कोरोना मरीजों की संख्या 2328 हो गई है।राजस्थान स्वास्थ्य विभाग के अनुसार आज यानि मंगलवार को राज्य में 66 नए मामले सामने आए हैं। जोधपुर में 13, अजमेर में 11, जयपुर में 17 और कोटा में 19 मामलों की पुष्टि हो गई है। राज्य में मरीजों की संख्या 2328 हो गई है। इनमें से 51 लोगों की मौत भी हो गई है।\nयूपी में साधुओं की हत्या, मचा बवाल\nलखनऊ। महाराष्ट्र के पालघर में दो साधुओं की हत्या पर मचा बवाल ठंडा भी नहीं हुआ था कि यूपी के बुलंदशहर जिले में दो साधुओं की हत्या से बवाल मच गया है।\nबुलंदशहर के अनूपशहर इलाके में दो साधुओं की हत्या कर दी गई। ये साधु मंदिर परिसर में सो रहे थे जब धारदार हथियार से हमलाकर इनकी हत्या कर दी गई। घटना की खबर लगते ही लोगों में आक्रोश फैल गया और शक के आधार पर लोगों ने एक व्यक्ति को पकड़कर पुलिस के हवाले कर दिया है।\nघटना की जानकारी मिलते ही पुलिस मौके पर पहुंची और मामले की जांच शुरू कर दी है। घटना अनूपशहर कोतवाली के पगौना गांव की है। दोनों साधु स्थानीय शिव मंदिर की देखरेख का काम करते थे। लोगों को सुबह मंदिर में साधुओं के खून से लथपथ शव पड़े मिले। इसे देखकर कोहराम मच गया। बड़ी संख्या में ग्रामीण मंदिर पर पहुंचे और पुलिस को मामले की जानकारी दी गई। घटना की जानकारी होने पर सीएम योगी आदित्यनाथ ने तुरंत कड़ी कार्रवाई करने के आदेश एसपी को दिये। जिसके बाद जिले के सभी आला अफसर मौके पर पहुंच गए और दोषियों को पकड़ने के लिए पुलिस जुट गई है।\nएक साथ नहीं खुलेगा 'लॉक डाउन'\nनई दिल्ली। सोमवार को देश के सभी राज्यों के मु्ख्यमंत्रियों से संवाद के बाद अब केंद्र सरकार लॉकडाउन की अगली कार्ययोजना पर काम शुरू कर चुकी है। सरकार की ओर से मुख्यमंत्रियों से मिले फीडबैक के आधार पर प्लान बनाने का काम शुरू हो गया है। इसके अलावा दिल्ली में केंद्र सरकार से लेकर जम्मू-कश्मीर से केरल तक राज्य सरकारें भी लॉकडाउन पर पूरा ऐक्शन प्लान बनाने में जुटी हुई हैं। शुरुआती चर्चाओं में जो चीजें निष्कर्ष के रूप में सामने आ रही हैं, उनमें मूल बात यही है कि केंद्र सरकार3मई के बाद भी लॉकडाउन की कई पाबंदियों को बरकरार रख सकती है।\nइस लॉकडाउन का स्वरूप कंप्लीट लॉकडाउन से अलग हो सकता है और सरकार उन इलाकों को थोड़ी छू़ट दे सकती है, जो कि कोरोना से मुक्त होकर ग्रीन जोन बन गए हैं। दूसरी ओर कोरोना से बुरी तरह से प्रभावित दिल्ली, मुंबई और अहमदाबाद जैसे बड़े शहर अब भी पाबंदियों में ही रखे जा सकते हैं।\nरियायतों के साथ जारी रहेगा लॉकडाउन?\nसोमवार को पीएम से चर्चा के दौरान कई राज्यों के मुख्यमंत्रियों ने पीएम से लॉकडाउन बढ़ाने की मांग की है। हालांकि कुछ राज्य ऐसे भी हैं, जिन्होंने पूर्ण लॉकडाउन के बजाय कुछ रियायतों के साथ लॉकडाउन लागू करने पर जोर दिया है। पूर्वोत्तर राज्यों के अलावा, हिमाचल प्रदेश और उत्तराखंड जैसे राज्यों के मुख्यमंत्रियों ने भी यह माना है कि पूरी तरह से लॉकडाउन हटाने का फैसला सही नहीं होगा।\n‘रेड जोन को ग्रीन जोन बनाने की दिशा में काम करें राज्य’\nवहीं दूसरी ओर पीएम नरेंद्र मोदी ने राज्यों से रेड जोन हुए हिस्सों में और अधिक ध्यान देकर इन्हें ऑरेन्ज जोन और ग्रीन जोन बनाने की दिशा में काम करने को कहा है। प्रधानमंत्री ने मुख्यमंत्रियों बातचीत के दौरान यह स्वीकार किया है कि लॉकडाउन के कारण देश के कई हिस्सों में सकारात्मक परिणाम देखने को मिले हैं। हालांकि पीएम ने इस बात की ओर भी संकेत किए कि कई विशेषज्ञों ने इस बात को माना है कि कोरोना का असर आने वाले कुछ महीनों में और भी अधिक हो सकता है। पीएम ने राज्यों से विमर्श के बाद अब केंद्र को लॉकडाउन पर फैसला लेने की सभी स्थितियों पर मंथन करने के लिए कहा है।\nसोशल डिस्टेंसिंग के साथ कई नियम रहेंगे बरकरार\nमाना जा रहा है कि3मई के बाद सरकार उन इलाकों में थोड़ी रियायत दे सकती है जो कि कोरोना के हॉटस्पॉट नहीं हैं। इसके अलावा ई-कॉमर्स वेबसाइट्स और शहरी क्षेत्रों के बाजारों पर से आंशिक रूप से प्रतिबंध भी हटाया जा सकता है। इसके लेकर गृहमंत्रालय खुद एक विस्तृत गाइडलाइन जारी करने की तैयारी कर रहा है। इस बात की पूरी संभावना है कि अगर सरकार बाजार खोलने के आदेश देती भी है तो यहां सोशल डिस्टेंसिंग और अलग-अलग समय के निर्धारण पर दुकानों के खुलने के नियम लागू किए जाएंगे। इसके अलावा दिल्ली, मुंबई, अहमदाबाद जैसे बड़े महानगरों में हर रोज आ रहे केसों को देखते हुए यहां कोई विशेष रियायत नहीं दी जाएगी।\nसावधानी बरतेंं, सतर्क रहें।\nअप्रैल 29, 2020, RNI.No.UPHIN/2014/57254\n1. अंक-262 (साल-01)\n2. बुधवार, अप्रैल 29, 2020\n3. शक-1943, वैशाख, शुक्ल-पक्ष, तिथि- षष्ठी, विक्रमी संवत 2077।\n5. न्‍यूनतम तापमान 21+ डी.सै.,अधिकतम-34+ डी.सै.।


पलामू के मुरारी ज्वेलरी लूटकांड मामले में4आरोपी गिरफ्तार, एक किलो चांदी समेत करीब3लाख रुपये बरामद - Crime\nHome Crime पलामू के मुरारी ज्वेलरी लूटकांड मामले में4आरोपी गिरफ्तार, एक किलो...\nपलामू शहर के मुरारी ज्वेलर्स में लूटकांड में शामिल गिरफ्तार आरोपियों के बारे में जानकारी देते एसपी.\nBarhi live : Sonu pandut मेदिनीनगर (पलामू) : पलामू जिला अंतर्गत जैन मंदिर रोड स्थित मुरारी ज्वेलर्स लूटकांड का पुलिस ने खुलासा कर दिया है. पुलिस ने घटना में शामिल4आरोपियों को पकड़ा है. साथ ही पुलिस ने लूटी हुई एक किलो चांदी और चांदी बेच कर रखे गये नकद दो लाख 87 हजार रुपये बरामद किये है. घटना में प्रयुक्त मोटरसाइकिल को भी पुलिस ने जब्त कर लिया है. अंतरराज्यीय गिरोह द्वारा लूट की इस घटना को अंजाम दिया गया है. बता दें कि शहर के जैन मंदिर रोड में स्थित मुरारी ज्वेलर्स में 20 सितंबर, 2020 को दिनदहाड़े लूट की घटना हुई थी. दोपहर के 3:30 बजे आरोपियों ने मुरारी ज्वेलर्स में घुसकर5किलो चांदी और 100 ग्राम सोना की लूट की थी.\nइस संबंध में पलामू के पुलिस अधीक्षक (SP) संजीव कुमार ने बताया कि मेदिनीनगर के जैन मंदिर रोड में स्थित मुरारी ज्वेलर्स मे लूट की घटना को अंजाम देने के लिए अपराधी पिछले एक साल से रेकी कर रहे थे. हर गतिविधि पर अपराधियों की नजर थी. रविवार का दिन अपराधियों ने इसलिए चुना क्योंकि इस दिन आम दिनों की अपेक्षा बाजार में भीड़ कम रहती है. मौका देखकर अपराधियों ने घटना को अंजाम दिया.\nइस लूटकांड की घटना के बाद एसपी ने 21 सितंबर को एसडीपीओ संदीप गुप्ता के नेतृत्व में विशेष अनुसंधान दल का गठन किया था. इस टीम में प्रशिशु आईपीएस कपिल चौधरी, शहर थाना प्रभारी अरुण महथा, चैनपुर थाना प्रभारी सुनीत कुमार शामिल थे. एसपी श्री कुमार ने बताया कि इस घटना का मास्टरमाइंड पांकी का रमेश राम है. रमेश ने मेदिनीनगर के भट्टी मुहल्ला के सौरभ राम, चैनपुर के सोनू सोनी और गढ़वा के अनिल राम के साथ मिल कर लूट की योजना तैयार की थी.\nइसमें शाहपुर निवासी राजेंद्र सोनी ने ज्वेलरी दुकान का पता और उसकी हर गतिविधियों के बारे में जानकारी देने में मुख्य भूमिका अदा किया. वहीं, गढ़वा का अनिल राम2माह तक मुरारी ज्वेलर्स के ऊपरी तल्ले में किरायेदार के रूप में रहता था. 22 मार्च को लॉकडाउन के बाद अनिल वापस गढ़वा लौट गया था. अनिल और राजेंद्र ने गतिविधि की पूरी जानकारी प्राप्त कर ली थी. उसके बाद लूट की कार्य योजना तैयार हुई. लूट के बाद अपराधियों ने माल ले जाकर बिहार के औरंगाबाद में बेचा था.\nज्वेलर्स लूटकांड में गिरफ्तार शामिल आरोपियों में गढ़वा के अनिल राम, चैनपुर सोनार मुहल्ला के मोनू सोनी, चैनपुर थाना क्षेत्र के शाहपुर के राजेद्र सोनी और औरंगाबाद, बिहार के गोलू सोनी का नाम शामिल है.\nआपस में रिश्तेदार हैं आरोपी, लूटकर खोलना चाहते थे अपना दुकान\nमुरारी ज्वेलर्स लूटकांड में शामिल आरोपी सोनू और मोनू सगा भाई है. दोनों मूल रूप से चैनपुर के रहने वाले हैं. बिहार के औरंगाबाद में आरोपी सोनू-मोनू का नैनिहाल है. इस घटना में शामिल गोलू सोनी ने ही मुरारी ज्वेलर्स में लूटे गये समान की बिक्री कराने का काम किया. लूट की घटना में गोलू भी शामिल था.2साल पहले औरंगाबाद में एक ज्वेलर्स दुकान में हुई भीषण लूटकांड में भी गोलू शामिल था. मुरारी ज्वेलर्स में लूट की घटना को अंजाम देने वालों में मोनू ने अहम भूमिका निभायी थी.\nखूंटी से चोरी बाईक से लूटकांड को दिया अंजाम\nजिस मोटरसाइकिल का प्रयोग लूटकांड में किया गया था वह मोटरसाइकिल भी चोरी की निकली. एसपी संजीव कुमार ने बताया कि बरामद मोटरसाइकिल खूंटी से चोरी की गयी है. पूछताछ के दौरान अपराधियों ने बताया कि उनलोगों की भी योजना ज्वेलरी का एक बड़ा दुकान खोलने की थी. इसलिए उनलोगों ने मिलकर लूट की घटना को अंजाम दिया था. मालूम हो कि मुरारी ज्वेलर्स से5किलो चांदी और 100 ग्राम सोना की लूट हुई थी.\nआरोपियों को सबकुछ आसानी से मिल गया\nछानबीन के दौरान पुलिस ने पाया कि मुरारी ज्वेलर्स में लूट के लिए आरोपियों को कोई मशक्कत नहीं करनी पड़ी. दुकान के मालिक भी सुरक्षा को लेकर सचेत नही थे. एसपी संजीव कुमार ने बताया कि दुकान में सीसीटीवी कैमरा था. मगर घटना के वक्त वह बंद था. सेफ भी खुला था. इसलिए आरोपी वहां आसानी से अपना काम करके निकल गये. बल का प्रयोग भी नहीं करना पड़ा. एसपी श्री कुमार ने कहा कि व्यवसायी भी अपने प्रतिष्ठान के सुरक्षा के प्रति गंभीर रहे. सीसीटीवी कैमरा लगाये. यदि कैमरा लगाये हैं, तो वह हमेशा सक्रिय रहे. इसे सुनिश्चित करें. सुरक्षा का बेहतर माहौल तैयार करना पुलिस की प्राथमिकता है. पुलिस अपना काम कर रही है, लेकिन अपेक्षित जन सहयोग भी जरूरी है. एसपी श्री कुमार ने बताया कि इस घटना को उद्भेदन करने में शामिल एसडीपीओ संदीप गुप्ता, प्रशिक्षु आईपीएस कपिल चौधरी सहित सभी पदाधिकारी तथा अन्य कर्मी पुरस्कृत किये जायेंगे.\nPrevious articleकोडरमाझुमरीतिलैया में रोक के बावजूद चल रहा था कोचिंग, प्राथमिकी दर्ज\nNext articleराशिद खान की फिरकी में फंसी दिल्ली, सनराइजर्स हैदराबाद ने चखा जीत का स्वाद\nबेंगलुरु: Zomato डिलीवरी बॉय पर मुक्का मारने का आरोप लगानेवाली Hitesha आखिर हैं कौन?


Ek aur musibat : अब खतरे मे छोटी सरकार ...! •\nEk aur musibat : अब खतरे मे छोटी सरकार …!\nPankaj mandoli ,Srinagar, Yi Report\nरहस्य, रोमांच एवं उत्साह से भरपूर प्रदेश के सियासतदानो की नोटकी थमने के बजाय दिनो-दिन नये रोमांच को जन्म दे रही है। अब तक हुए ड्रामें में प्रदेश की राजनीतिक राष्ट्रपति शासन, कोर्ट कचरी, लोक सभा राज्य सभा के बाद अब छोटी सरकारों के द्वार पर पहुंच गयी है। छोटी सरकार की कहानी भी हरक सिंह रावत के आस-पास की घूम रही है। यहां एक बार फिर हरीश रावत व हरक सिंह रावत आमने सामने है और दांव पर है छोटी सरकारों की गद्दी।\nअब मुसीबत में आ गए छोटी सरकार …!\nप्रदेश की राजनीति में तूफान जहां से उठा था वह अब उन्हीं के आशियाने उडाते ले जा रहा है। इस तूफान की सबसे अधिक आंच कांग्रेस के बागी विधायक हरक सिंह रावत पर गिरती दिख रहीं है। हरक सिंह रावत के मंत्री पद व विधायकी से हाथ धोने के बाद यह आंच जनपद रूद्रप्रयाग, एवं जनपद पौडी की जिला पंचायतों की कुर्सी पर पड़ती दिख रही है। बता दें कि पौडी में हरक सिंह रावत की पत्नी दिप्ती रावत ने बतौर कांग्रेस प्रत्याशी जिला पंचायत का चुनाव लडा व जीता भी। इस चुनाव में दिप्ती रावत ने भाजपा प्रत्याशी को मात्र कुछ ही मतों से पराजित किया था । वहीं रूद्रप्रयाग मे हरक सिंह रावत की खासमखास मानी जाने वाली लक्ष्मी राणा भी कांग्रेस के टिकट से ही जिला पंचायत की कुर्सी पर काबिज हुई है। सूत्रां से मालूम हुआ है कि कांग्रेस रूद्रप्रयाग एवं पौडी जिले की जिला पंचायत की सीटों पर अपने चहेतों को बैठाना चाहती है। कांग्रेस के रणनीतिकारों ने अंदर ही अंदर इसकी योजना को भी तैयार कर लिया है। कांग्रेस को अब केवल समय का इंतजार है। जिला पंचायतों के दो वर्ष पूरे होते ही कांग्रेस इन दोनों जिलों में अविश्वास प्रस्ताव लायेगी । कुल मिलाकर अब छोटी सरकार खतरे की जद में हैं ।\n*पंकज मैंदोली, श्रीनगर\nCopyright: Youth icon Yi National Media, 03.06.2016\nSpecial Story : किसका वाला ? कौन है जौली ? किसकी है ग्रान्ट ? क्यों मिली माफ़ी ?


September 12, 2020 – द न्यूज़ लाइट\nLAC से बीजिंग` तक डोवाल की नजर, आज कर सकते हैं CSG की अहम बैठक\nनई दिल्ली: LAC पर तनाव बरकरार है और भारत- चीन की सेना आमने-सामने है. ताजा हालात को लेकर भारत अब नई नीति के तहत काम कर रहा है.चीन की नई चाल पर खुद प्रधानमंत्री नरेंद्र मोदी (Narendra Modi) नजर बनाए हुए हैं. शुक्रवार को NSA अजित डोवाल ने प्रधानमंत्री मोदी से मुलाकात कर उन्हें चीन की सैन्य और कूटनीतिक साजिश के बारे में पूरी तरह अवगत कराया.\nइस बीच सूत्रों से खबर आ रही है कि NSA अजित डोवाल चीन से तनाव पर आज चाइना स्टडी ग्रुप (CSG) की बैठक कर सकते हैं. इस बैठक में भारत-चीन के बीच कमांडर स्तर की बातचीत के लिए भारत का एजेंडा तय किया जाएगा. कोर कमांडर स्तर की यह बैठक अगले हफ्ते हो सकती है. इस बैठक के लिए विदेश मंत्री डॉ जयशंकर के मॉस्को यात्रा से वापस लौटने का इंतजार किया जा रहा है. उनके आते ही CSG की अहम बैठक हो सकती है.\nचीन के मसले पर भारत का इरादा साफ है. न तो वह चीन के झांसे में आएगा और न ही धौंस बर्दाश्त करेगा. भारत की मजबूत इच्छाशक्ति और सही रणनीति का कमाल है कि चीन आज बैकफुट पर है. बता दें कि NSA अजित डोवाल ने कुछ दिनों पहले चीन के विदेश मंत्री से बातचीत की थी. तब चीन ने तनाव कम करने का वादा किया था लेकिन अब पीछे हटने की बजाए चीन घुसपैठ लगातार घुसबैठ की नई-नई साजिशें रचता है. इसके बाद से भारत भी चीन को उसी के अंदाज में जवाब देने में लग गया है.\nलालू की तरह कार्यकर्ताओं को सम्मान और भरोसा नहीं दे पाते तेजस्वी? इसलिए RJD में मचा है घमासान\nबिहार विधानसभा चुनाव की तारीखों की ऐलान भले ही अभी नहीं हुआ हो, लेकिन ये तय है कि अक्टूबर-नवंबर में इसे संपन्न करा लिया जाएगा। ऐसे में सभी सियासी दल अपनी रणनीतिक तैयारी में जुटे हुए हैं। खास तौर से मुख्य विपक्षी पार्टी आरजेडी की कोशिश इस चुनाव में वापसी की है। हालांकि, पार्टी का एक तबका ऐसा भी जो काफी परेशान है। उनकी परेशानी की वजह है आरजेडी सुप्रीमो लालू प्रसाद यादव का जेल में होना। पार्टी के वरिष्ठ नेताओं का एक वर्ग मानता है कि विधानसभा चुनाव में लालू यादव के एक्टिव तौर से साथ में नहीं होने से पार्टी को नुकसान हो सकता है। इसकी कई अहम वजहें भी बताई जा रही हैं।\nरघुवंश प्रसाद सिंह के इस्तीफे से उठे सवाल\nजिस तरह से आरजेडी के दिग्गज नेता और पार्टी के संस्थापक सदस्यों में से रहे रघुवंश प्रसाद सिंह ने अपना इस्तीफा लालू यादव को भेजा, ये पार्टी में चल रहे घमासान को दर्शाता है। पार्टी से जुड़े वरिष्ठ नेताओं को लगता है कि लालू यादव के जेल में होने से उनकी राय को गंभीरता से नहीं लिया जा रहा। लालू यादव, चारा घोटाला मामले में दिसंबर 2017 से ही रांची जेल में हैं। उनकी अनुपस्थिति में लालू यादव के बेटे तेजस्वी यादव पार्टी से जुड़े अहम फैसले ले रहे हैं।\nजेनरेशन शिफ्ट’ से खुश नहीं कई दिग्गज पार्टी नेता\nहमारे सहयोगी अखबार ईटी को सूत्रों से मिली जानकारी के मुताबिक, आरजेडी के पुराने और दिग्गज नेता पार्टी के जेनरेशन शिफ्ट से पूरी तरह खुश नहीं है। यही वजह है कि कई ऐसे मौके आए जब ये नेता रांची में लालू प्रसाद यादव से मिलने भी पहुंचे। हालांकि, जल्दी-जल्दी और लगातार मुलाकात हमेशा संभव नहीं है। आरजेडी के वरिष्ठ नेता ईटी से बात करते हुए बताया कि जब लालू यादव यहां थे तो वो सभी बातों को सुनते थे। वो हमारी समस्याओं को दूर करने की कोशिश करते थे। हम कई बार उनसे वाद-विवाद भी करते थे लेकिन बाद में सभी संतुष्ट और खुश होकर वापस आते थे। तेजस्वी यादव के साथ ऐसा नहीं कर सकते, ऐसा इसलिए क्योंकि वो युवा हैं।\nतेजस्वी पर वरिष्ठ नेताओं की अनदेखी के लग रहे आरोप\nआरजेडी के दिग्गज नेताओं की बात करें तो जय प्रकाश नारायण, शिवानंद तिवारी, अब्दुल बारी सिद्दीकी, रामचंद्र पूर्वे समेत कई नेता हैं जिन्हें लगता है कि पार्टी में उनकी अनदेखी की जा रही है। उनकी शिकायत है कि युवा नेतृत्व कभी उनकी शिकायतों पर ध्यान नहीं दे रहा, ना ही कभी हमसे संपर्क करने की कोशिश की गई। इन नेताओं ने कहा कि शायद यही वजह है कि पार्टी के कई विधायक इन्ही वजहों के चलते पार्टी से अलग हो रहे हैं।\nतेजस्वी ने मुझे मिलने का कभी समय नहीं दिया’\nबुधवार को आरजेडी से इस्तीफा देने वाले पार्टी के बड़े नेता और पूर्व मंत्री रहे भोला राय ने कहा कि राघोपुर की स्थिति को बताने के लिए तेजस्वी ने मुझे मिलने का कभी समय नहीं दिया। 2010 के चुनाव में भोला राय ने राबड़ी देवी के लिए राघोपुर सीट छोड़ दी थी। आरजेडी छोड़ने वाले नेताओं की फेहरिस्त काफी लंबी है। पिछले साल वरिष्ठ नेता और पूर्व केंद्रीय मंत्री अली अशरफ फातमी ने भी आरजेडी नेतृत्व पर इसी तरह के आरोप लगाते हुए पार्टी छोड़ने का ऐलान किया था।\nइन नेताओं की नाराजगी क्या पार्टी को पड़ेगी भारी?\nकुछ नेताओं को लालू यादव के बेटे तेजप्रताप यादव के रवैये से नाराजगी है। ऐसा इसलिए क्योंकि वो खुले तौर पर उनके ऊपर निशाना साधते हैं। ऐसा ही मामला उस समय सामने आया था जब तेज प्रताप ने आरजेडी के पूर्व प्रदेश रामचंद्र पूर्वे पर निशाना साधा था। इसके अलावा आरजेडी के मौजूदा अध्यक्ष जगदानंद सिंह के व्यवहार को लेकर भी पार्टी के वरिष्ठ नेताओं में नाराजगी है। फिलहाल पार्टी को आगामी चुनाव में अगर पूरी तैयारी से उतरना है तो पहले आपसी अंतर्कलह को दूर करना जरूरी होगा।\nBihar Elections 2020: तो क्या लालू की तरह कार्यकर्ताओं को सम्मान और भरोसा नहीं दे पाते तेजस्वी? इसलिए RJD में मचा है घमासान\nनेपाल में राजनीतिक गतिरोध का अंत, प्रधानमंत्री केपी शर्मा ओली और प्रचंड में हुआ समझौता\nनेपाल में पिछले दो महीने से चले आ रहे राजनीतिक गतिरोध का शनिवार को अंत हो गया। नेपाल की सत्तारूढ़ कम्युनिस्ट पार्टी ने शुक्रवार को प्रधानमंत्री के पी शर्मा ओली और उनके विरोधी पुष्प कमल दहल प्रचंड के बीच मतभेदों को सुलझा लिया। पार्टी ने दोनों के बीच अधिकारों के बंटवारे का समझौता कराके इस विवाद को समाप्त कराया। हालांकि दोनों नेताओं के बीच यह दोस्‍ती कब तक रहेगी, इसको लेकर पार्टी नेताओं के मन में अभी से संदेह के बादल उमड़ रहे हैं।\nकम्युनिस्ट पार्टी ऑफ नेपाल (सीपीएन) के प्रवक्ता नारायण काजी श्रेष्ठ ने कहा कि पार्टी की 13 सदस्यीय शक्तिशाली स्थायी समिति की बैठक बालूवतार में प्रधानमंत्री के सरकारी आवास पर हुई जिसमें राजनीतिक और कूटनीतिक तरीकों से नेपाल तथा भारत के बीच सीमा विवाद के समाधान का भी फैसला किया गया। अधिकारी ने कहा कि बैठक में ओली और प्रचंड के बीच कार्य विभाजन तय किया गया।\nपुष्प कमल दहल पूरे अधिकारों के साथ पार्टी के अध्यक्ष\nप्रचंड पूरे अधिकारों के साथ पार्टी के कार्यकारी अध्यक्ष रहेंगे तथा पार्टी मामलों को देखेंगे, वहीं ओली सरकार के मामलों पर ध्यान देंगे। श्रेष्ठ ने कहा, ‘पार्टी स्थापित दिशानिर्देशों के आधार पर चलेगी। हालांकि सरकार को राष्ट्रीय महत्व के विषयों पर फैसला लेते समय पार्टी के भीतर परामर्श करने की जरूरत है।’ उन्होंने कहा कि पार्टी नेतृत्व सरकार के रोजाना के मामलों में हस्तक्षेप नहीं करेगा।\nकम्‍युनिस्‍ट पार्टी के यूनिटी जनरल कन्वेंशन को अगले साल सात अप्रैल से 12 अप्रैल के बीच काठमांडू में आयोजित करने का फैसला किया गया। पार्टी की केंद्रीय कार्य समिति की बैठक 31 अक्टूबर को बुलाई जाएगी। बैठक में ओली तथा प्रचंड द्वारा सीपीएन में आंतरिक कलह को दूर करने के उद्देश्य से तैयार किये गये 15 पन्नों के प्रस्ताव को सर्वसम्मति से स्वीकार कर लिया गया।\nयूपी के इस बाहुबली माफिया की योगी सरकार में हालत पस्त, अब तक 10 संपत्तियां कुर्क\nप्रयागराज: यूपी के माफिया सरगना अतीक अहमद के काले कारोबार पर योगी सरकार की कार्रवाईयों का सिलसिला लगातार जारी है. शुक्रवार को भी प्रयागराज के मेहदौरी इलाके में अतीक के चचेरे भाई हमज़ा उस्मान की करोड़ो की प्रॉपर्टी पर सरकार ने बुलडोजर चला कर जमींदोज कर दिया.\nबताया जाता है कि यह अतीक अहमद की बेनामी संपत्ति थी, जिसे उसने अपने चचेरे भाई हमजा उस्मान के नाम करा रखा था. आरोप है कि यह प्रॉपर्टी सरकारी नजूल की थी, जिसे हमज़ा उस्मान ने सरकारी संपत्ति होते हुए भी कब्ज़ा कर कई निर्माण करा लिए थे. शुक्रवार को भारी पुलिस फोर्स के साथ पहुंची प्रशासन की टीम ने अवैध निर्माण को ध्वस्त करते हुए जमीन को सील कर दिया.\nबता दें कि जिला प्रशासन ने अतीक अहमद की 20 अवैध संपत्तियों को चिन्हित किया था. जिसमें पहले चरण में सात संपत्तियों को कुर्क किया गया. इन संपत्तियों की अनुमानित कीमत 60 करोड़ रुपये है. दूसरे चरण की कार्रवाई में तीन प्रॉपर्टी को कुर्क किया गया है. कुल मिलाकर अब तक 10 संपत्तियों पर कुर्की की कार्रवाई की जा चुकी है. साथ ही5अवैध निर्माण पर प्रशासन बुलडोजर चलाकर ध्वस्त कर चुका है.\nजिस तरह से प्रशासन अतीक और उसके करीबियों पर सख्ती बरतते हुए लगातार कार्रवाई कर रहा है. उससे माना जा रहा है कि आने वाले दिनों में भी अतीक अहमद और उसके करीबियों की मुश्किलें कम नहीं होने वाली. प्रशासन के सख्त रूख से तय माना जा रहा है कि जल्द ही अतीक अहमद की बाकी अवैध संपत्तियों पर भी प्रशासन का बुलडोजर चलने वाला है.\nज्योतिरादित्य सिंधिया को ललकारने वाले नेता को कांग्रेस में इनाम, हॉट सीट से बनाया उम्मीदवार, जानें कौन हैं ये\nबीएसपी के बाद कांग्रेस ने भी उपचुनाव के लिए उम्मीदवारों के नाम की घोषणा कर दी है। 27 में से 15 सीटों पर उम्मीदवारों के नाम का ऐलान हो गया है। पूर्व सीएम कमलनाथ ने उम्मीदवारों के नाम पर अंतिम चर्चा के लिए कांग्रेस अंतरिम अध्यक्ष सोनिया गांधी से दिल्ली में मुलाकात की थी। मुलाकात के बाद आज आधिकारिक रूप से उम्मीदवारों के नाम का ऐलान कर दिया गया है। 15 में से2ऐसे उम्मीदवार हैं, जो बीजेपी से आए हैं। दोनों बीजेपी में रह कर ज्योतिरादित्य सिंधिया के खिलाफ आवाज उठाई थी। कांग्रेस ने इस बार दोनों को सबसे हॉट सीट से उम्मीदवार बनाया है।\nकांग्रेस ने इंदौर के सांवेर सीट से प्रेमचंद गुड्डू को उम्मीदवार बनाया है। वहीं, गुना के बमोरी से कन्हैयालाल अग्रवाल को उम्मीदवार बनाया है। कन्हैयाललाल अग्रवाल शिवराज सरकार में मंत्री भी रह चुके हैं। दोनों नेता ज्योतिरादित्य सिंधिया के बीजेपी में आने के बाद कांग्रेस में शामिल हुए हैं। सांवेर सीट से कांग्रेस उम्मीदवार प्रेमचंद गुड्डू, ज्योतिरादित्य सिंधिया को हमेशा से ही ललकारते रहे हैं। बीजेपी में आने के बाद गुड्डू उन्हें खुलेआम चुनौती दे रहे थे।\nसांवेर और बमोरी है हॉट सीट\nज्योतिरादित्य सिंधिया के लिए सांवेर और बमोरी सबसे अहम सीट हैं। इन दोनों सीटों से उनके खास लोग चुनाव लड़ने की तैयारी कर रहे हैं। सांवेर से शिवराज सरकार में जल संसधान मंत्री तुलसी सिलावट चुनाव लड़ने की तैयारी कर रहे हैं। तुलसी सिलावट की गिनती ज्योतिरादित्य सिंधिया के सबसे करीबी लोगों में होती है। प्रदेश में सिंधिया जब होते हैं, तो वह उनके साथ साए की तरह रहते हैं। बमोरी सीट से मंत्री महेंद्र सिसोदिया बीजेपी के उम्मीदवार हो सकते हैं। क्योंकि उनकी पुरानी सीट यही है। सिसोदिया भी ज्योतिरादित्य के पक्के वाले समर्थक में हैं। कांग्रेस की सरकार में मंत्री रहते हुए, सिसोदिया ने कहा था कि महाराज का अपमान हुआ, तो सरकार पर काले बादल मंडराने लगेंगे।\nगुड्डू देंगे तुलसी को टक्कर\nउपचुनाव में सांवेर सीट सबसे अहम है। तुलसी सिलावट को चुनाव जीताने के लिए सीएम शिवराज और ज्योतिरादित्य सिंधिया लगातार दौरे कर रहे हैं। इस सीट की महता इतनी है कि पीएम ने भी यहां के स्वनिधि योजना के एक लाभुक से बात की है। तुलसी सिलावट का इस सीट पर सीधे प्रेमचंद गुड्डू से मुकाबला होगा। प्रेमचंद गुड्डू कांग्रेस ही राजनीति करते थे। वह सांसद और विधायक रह चुके हैं। ज्योतिरादित्य सिंधिया से नाराजगी की वजह से वह कांग्रेस छोड़ बीजेपी में शामिल हो गए थे। सिंधिया जब बीजेपी में आए, तो गुड्डू ने फिर से वहीं रूख अख्तियार किया। पार्टी ने उन्हें नोटिस थमाया तो वह इस्तीफा देकर कांग्रेस में शामिल हो गए। अब कांग्रेस ने गुड्डू को सांवेर से टिकट दे दिया है। ऐसे में तुलसी सिलावट की राह अब आसान नहीं है।\nबमोरी से कन्हैया लाल अग्रवाल देंगे टक्कर\nबमोरी सीट ज्योतिरादित्य सिंधिया के पूर्व संसदीय क्षेत्र में आता है। यहां से उपचुनाव में मंत्री महेंद्र सिंह सिसोदिया उम्मीदवार होंगे। सिसोदिया की गिनती महाराज के करीबी लोगों में होती है। कांग्रेस ने यहां से कन्हैयालाल अग्रवाल को उम्मीदवार बनाया है। कन्हैयालाल अग्रवाल भी ज्योतिरादित्य सिंधिया के आने के बाद ही कांग्रेस की सदस्यता ग्रहण की है। उनकी गिनती कभी बीजेपी के बड़े नेताओं में होती थी। वह 2008 में शिवराज सरकार में राज्य मंत्री भी थे।2बार वह विधायक भी रह चुके हैं।\nगौरतलब है कि उम्मीदवारों की घोषणा के बाद 12-13 सितंबर को पूर्व सीएम कमलनाथ ग्वालियर-चंबल के दौरे पर रहेंगे। इस दौरान वहां वह भव्य रोड शो भी करेंगे। कमलनाथ के कार्यक्रम के लिए ग्वालियर में तैयारी तेज है। वहीं, अब सबकी निगाहें बीजेपी के उम्मीदवारों की सूची पर टिकी है।हालांकि कयास लगाए जा रहे हैं कि 27 में 25 सीटों पर कांग्रेस छोड़ कर आए लोग ही उम्मीदवार होंगे।\nजीतू पटवारी की उर्जा का कांग्रेस को स्तेमाल करना चाहिये.\nअखिल भारतीय कांग्रेस में यकायक बड़ा फेरबदल कर ढ़लती उम्र के बुजुर्ग नेताओं की जगह युवा पीढ़ी को अहमियत देना कांग्रेस का स्वागत योग्य कदम है.\nसारे उम्र दराज नेता सत्ता का सुख भोग भोग कर निष्क्रिय अवस्था में आ चुके हैं, जबकि कांग्रेस को उन युवा नेताओं की दरकार है जो जमीन पर उतरकर विपक्ष की लड़ाई लड़ सकें.\nजितनी भी उमरदराज पीढ़ी कांग्रेस में है अधिकतर संजय गांधी की युवा टीम से है. उस समय भी कांग्रेस की यही स्थिति थी जो आज है लग रहा था कांग्रेस एक डूबता जहाज है. पुराने खलीफे सब साथ छोड़ चुके थे. तब संजयगांधी ने युवाओं को आगे कर एक प्रयोग किया था जो सफल रहा था.\nआज कांग्रेस को फिर वही कदम उठाने की दरकार है पुराने नेताओं को दरकिनार कर जमीनी युवा पीढ़ी को मौका देना चाहिये. जमीनी से यहां अर्थ उन नौजवानों से है जो सर्वहार वर्ग से या मध्यम वर्ग से हैं.\nराजा महाराजा, रईस, उद्योगपति कहने का मतलब यही है वातानुकूलित पीढी संघर्ष नहीं कर सकती है और जरुरत इस समय सड़क पर संघर्ष करने वाली पीढ़ी की है. जो डंडे खा सके, जेल जा सके. प्रशासन, पुलिस और सरकार के आगे जनता की आवाज बुलंद कर सके.\nगुजरात में हार्दिक पटेल, यूपी में लल्लु जैसे नवयुवक नेता वर्तमान समय में विपक्ष की राजनीति के सांचे में फिट बैठ रहे हैं.\nइसी कड़ी में मध्यप्रदेश में जीतू पटवारी को भी लिया जा सकता है विपक्ष में खड़े होकर जनता की आवाज को बेहतर तरीक से उठाना कोई इनसे सीखे. मंदसौर के किसानों पर हुये गोली कांड के खिलाफ जीतू पटवारी की उर्जा को लोग आज भी याद करते हैं. जीतू पटवारी ने मंत्री के रुप में भी जनता की सेवा कर मन जीता. किसी भी हालात में इस युवा नेता का मनोबल टूटते नहीं देखा है .आज भी जीतू पटवारी को विपक्ष के मोर्चे पर सजगता से लड़ते देखा जा सकता है.\nआज मधयप्रदेश कांग्रेस अगर जीतू पटवारी जैसे युवा नेता के हाथ में प्रदेश की कमान सौंपती है तो बहुत जल्द कांग्रेस सत्ता में अपनी वापिसी कर आने वाले लोकसभा चुनाव में बेहतर परिणाम देने की स्थिति में होगी.\nआयुर्वेद में गिलोय को अमृता के नाम से जाना जाता है. सबको पता है गिलोय एक आयुर्वेदिक टॉनिक है . जिसका उपयोग यदी आप सर्दी जुकाम से पी डित हैं. आपको निमोनिया की शिकायत है.\nअस्थमा केे मरीज हैं. इन बीमारियों के लिये गिलोय का उपयोग रामबाण औषधि के रुप में साबित होगा. कोरोना वायरस भी पहले बुखार फिर सर्दी फिर खांसी और अंत में गले से होता हुआ आदमी के फैंफड़ों को खत्म कर देता है.\nगिलोय बुखार को जड़ से खत्म करने वाली औषधि है. अगर आप गिलोय का सेवन बीमार होने से पहले ही करते हैं तो यह आपके शरीर की बीमारी से लड़ने वाली प्रतिरोधात्मक क्षमता को बढ़ाती है.\nवर्तमान समय में दुनिया में कोरोना वॉयरस ने कहर मचा रखा है. जब अभी तक इसके लिये कोई औषधि नहीं खोजी जा सकी है, तब क्यों न हमको हमारी आयुर्वेदिक औषधियों को आजमाना चाहिये.\nहम सब जानते हैं बरसात के बाद भारत में तमाम तरह के बैक्टीरिया और वॉयरस लोगों को अपना शिकार बनाते हैं. और जनता डेंगु, चिकनगुनिया एवं अनेक तरह के बुखार से पीड़ित होने लगती है. वर्तमान में कोरोना वॉयरस भी जनता को बुखार, जुकाम, खांसी से पीड़ित कर अपना शिकार बना रहा है. बेहतर यह होगा आप इस इंतजार में न रहें कि आपको वॉयरस संक्रमित करेगा. आप आयुर्वेदिक परामर्श के अनुसार गिलोय काड़ा और गिलोय बटी का उपयोग करेंगे तो निश्चित ही बीमार करने वाले बैक्टीरिया और वॉयरस से लड़ पायेंगे.\nपोहरी मध्य प्रदेश\nपोहरी विधानसभा में ओबीसी बनाम धाकड़ सिंधिया के प्रत्याशी को नुकसान पहुंचायेंगे..\nपोहरी में शिवराज सिंह और ज्योतिरादित्य सिंधिया की सभा में ओबीसी वर्ग के नौजवानों ने 27 प्रतिशत आरक्षण की मांग को लेकर अपना आक्रोश प्रकट किया था. इससे यह साफ जाहिर होता है कि पोहरी विधानसभा में अंदर ही अंदर भाजपा के उम्मीवार को लेकर चिंगारी भड़क रही है. भले ही शिवराज सिंह चौहान आश्वासन दे गये हों, न्याय करने का लेकिन पोहरी विधानसभा में भाजपा की जमीन हिलती नजर आ रही है.\nबेरोजगार नवयुवक ही कोई भी चुनाव हो निर्णायक भूमिका निभाते हैं.\nशिवराज सिंह चौहान और ज्योतिरादित्य की आम सभा में ओबीसी वर्ग के लोगों ने 27 फ़ीसदी आरक्षण की मांग को लेकर हंगामा किया .इसके दूरगामी नतीजे ठीक नहीं होंगे. यह अभी से लगने लगा है.\nसिंधिया बोलते रहे यह लोग हंगामा करते ही रहे. कुल मिलाकर इस मामले में जिला प्रशासन असहाय खड़ा देखता रहा . प्रशासन कर भी क्या सकता है. आगे चुनाव जो है और वोट इन्हीं लोगों को डालना है.


24/10/17 प्रात:मुरली ओम् शान्ति "बापदादा" मधुबन\n“मीठे बच्चे - इस नापाक (पतित) भारत को पाक (पावन) बनाने की सेवा पर रहना है, विघ्नों को मिटाना है, दिलशिकस्त नहीं होना है”\nगृहस्थ व्यवहार में रहते कौन सी स्मृति में रहना बहुत जरूरी है?\nगृहस्थ व्यवहार में रहते यह स्मृति रहे कि हम गॉडली स्टूडेन्ट हैं। स्टूडेन्ट को पढ़ाई और टीचर सदा याद रहता है। वह कभी ग़फलत में अपना टाइम वेस्ट नहीं करते, उन्हें समय का बहुत कदर रहता है।\nमनुष्यों में सबसे बड़े ते बड़ा अज्ञान कौन सा है?\nजिसकी पूजा करते हैं उसे ही नाम रूप से न्यारा कह देते हैं - यह सबसे बड़े ते बड़ा अज्ञान है। पुकारते हैं, मन्दिर बनाकर पूजते हैं, तो भला वह नाम रूप से न्यारा कैसे हो सकता है। तुम्हें सबको परमात्मा का सत्य परिचय देना है।\nयह बेहद के बाप ने बच्चों को शिक्षा दी अथवा सावधान किया जबकि राम के बने हो तो इस बचपन अथवा ईश्वरीय बचपन को भुला नहीं देना। ऐसे न हो कि राम के बचपन से हटकर रावण की तरफ चले जायें। फिर तो बहुत-बहुत पछताना पड़ेगा। यह भी समझाया है कि अगर महान ते महान मूर्ख देखना हो तो यहाँ देखो जो पढ़ाई छोड़ देते हैं। तो तुम समझ सकते हो कि उनकी क्या गति होगी। यहाँ के महारथी हैं गज, उनको ग्राह रूपी माया खा लेती है। यह बाप सम्मुख बैठ समझाते हैं - मीठे-मीठे सिकीलधे बच्चे माया बड़ी दुश्तर है। ऐसा न हो कहाँ बेहद के बाप का हाथ छोड़ दो। यह है परमपिता परे ते परे रहने वाला पिता, पतित-पावन। ऐसे बाप का हाथ कभी छोड़ना नहीं। नहीं तो बहुत रोना पड़ेगा। बहुत अच्छे-अच्छे बच्चे जिनको बाबा बड़े-बड़े टाइटिल देते, वह भी हाथ छोड़ देते हैं। बाबा कोई को जास्ती प्यार करते हैं कि कहाँ गिर न जाये। गीत भी गाया हुआ है। ऐसा न हो माया तुमको घसीट ले फिर बहुत पछताना पड़ेगा। वास्तव में सच्ची-सच्ची युद्ध तुम्हारी है, तुम माया पर जीत पाते हो।\nतो रूहानी बाप बैठ रूहानी बच्चों को सम्मुख समझाते हैं। अब तुम्हारी बुद्धि में है बरोबर हम पवित्र स्थान स्थापन कर रहे हैं। पवित्र स्थान भारत था, अब अपवित्र स्थान बना है। मकान नया है फिर पुराना जरूर बनेगा। यह समझ नई दुनिया में नहीं रहती। अभी तुम बच्चों को समझ मिली है। भल लाखों वर्ष कहते हैं आखिर पुराना तो होगा ना। पुराना नाम ही कलियुग का है। नवयुग और पुराने युग को सिर्फ तुम जानते हो। अभी नव युग आ रहा है। हम फिर से यह नॉलेज बाप द्वारा ले रहे हैं, पवित्र बन स्वराज्य पाने के लिए। स्टूडेन्ट कभी पढ़ाई और टीचर को भूल सकते हैं क्या? तुम भी स्टूडेन्ट हो, गृहस्थ व्यवहार में रहते यह याद रहे कि हम पढ़ रहे हैं। इस पढ़ाई में टाइम बहुत लगता है। बीच में कोई गिर पड़ता है, कोई हरा देता है। मुख से कहते, लिख भी देते हैं शिवबाबा केअरआफ ब्रह्मा। बाप को बड़े प्रेम से पत्र लिखते हैं, हम जीव की आत्मा परमपिता परमात्मा को पत्र लिखती हैं। वह पुकार रहे हैं हे परमात्मा रक्षा करो, शान्ति दो। सिवाए बाप के कोई शान्ति दे न सके। बाबा को तो आना ही है। भक्तों का रक्षक भी गाया हुआ है। जीवनमुक्ति दो, शान्ति दो, मुक्त करो, हम जीते जी मुक्त हों। वह तो सतयुग में होते हैं। यहाँ तो जीवनबंध हैं। इन बातों को तुम अच्छी तरह समझते हो और स्वयं बाप समझा रहे हैं, और कोई की बुद्धि में ड्रामा का राज़ नहीं है। तीनों कालों, आदि-मध्य-अन्त को कोई नहीं जानते हैं। तुम सब कुछ जानते हो परन्तु हो साधारण, गुप्त, वह बाहर में जाकर जिस्मानी ड्रिल करते हैं, सीखते हैं। तुम्हारी ड्रिल है रूहानी। कोई को पता ही नहीं है कि यह कोई वारियर्स हैं, लड़ाई करने वाले। महाभारत की लड़ाई दिखाते हैं, वह कैसे हुई? महाभारत की लड़ाई भगवान ने कराई है, ऐसे कहते हैं। अब भगवान हिंसक युद्ध कैसे करायेगा। भगवान ने युद्ध सिखलाई है, रावण पर जीत पाने की। समझाते हैं तुम 16 कला सम्पूर्ण थे। तुम मूलवतन से अशरीरी आये फिर यहाँ चोला धारण कर पहले सतयुग में राज्य किया। स्मृति में आता है ना? कहते हैं हाँ बाबा, अब हमको स्मृति आई है कि बरोबर हम दैवी राज्य के मालिक थे। फिर हराया। अब हम युद्ध के मैदान में खड़े हैं। माया पर जीत जरूर पायेंगे। काम चिता पर चढ़ने से मनुष्य का मुँह काला हो जाता है। काला अक्षर कड़ा है इसलिए सांवरा कहा जाता है। कृष्ण और नारायण को सांवरा रंग देते हैं, ऐसा कोई मनुष्य होता नहीं। मनुष्य तो गोरे सांवरे होते हैं। आइरन एजड को सांवरा कहेंगे। लौकिक बाप भी कहते हैं तुम काला मुँह करके कुल को कलंक लगाते हो। बेहद का बाप कहते हैं तुमने आसुरी मत पर चलकर दैवीकुल को कलंकित किया है, इसलिए तुम सांवरे बन गये हो। पूरा सांवरा बनने में आधाकल्प लगता है और गोरा बनने में सेकण्ड। बच्चों को ड्रामा के आदि मध्य अन्त की स्मृति आई है और धर्म वालों को स्मृति नहीं आ सकती। विस्मृति भी तुमको हुई, स्मृति भी तुमको आई। तुम दैवी राज्य स्थान के मालिक थे। यहाँ राजायें ढेर थे, इसलिए नाम रखा है राजस्थान। अभी यह पंचायती राज्य है। अभी तुम पुरूषार्थ कर रहे हो - महारानी महाराजा बनने का। ड्रामा प्लैन अनुसार ऐसे ही हुआ था। स्वर्ग चक्र लगाए नर्क बनता है। अब तुम नापाक से पाक स्थान में जाकर राज्य करने का पुरूषार्थ कर रहे हो। तुम्हारी पढ़ाई सिम्पुल है। अल्फ बे को याद करना है। बाबा कहते हैं मामेकम् याद करो तो तुम्हारे विकर्म विनाश होंगे। राजाई को याद करो तो राजाई मिलेगी। वह लोग कहते हैं कहो मैं भैंस हूँ, भैंस हूँ.. यह बात तो सत्य नहीं है। तुम आत्मा कहती हो हम विष्णु बनेंगे, कैसे बनेंगे? कहते हैं मुझे याद करो और विष्णु-पुरी राजधानी को भी याद करो। प्रवृत्ति मार्ग होने कारण विष्णु का नाम लिया जाता है। वहाँ भी लक्ष्मी-नारायण के तख्त पिछाड़ी विष्णु का चित्र निशानी रहती है। चित्रों में भी ऐसे-ऐसे बनाते हैं। बाबा ने राज़ समझाया है - वहाँ की ऐसी रसम-रिवाज़ है फिर वह लक्ष्मी-नारायण चक्र लगाए ब्रह्मा सरस्वती वा जगत पिता, जगत अम्बा बनते हैं। ब्रह्मा को कहते हैं ग्रेट-ग्रेट ग्रैन्ड फादर। शिव को फादर कहेंगे। सभी आत्मायें ब्रदर्स हैं। ग्रेट-ग्रेट ग्रैन्ड फादर मनुष्य बनते हैं। तो अब देह-अभिमान निकाल आत्म-अभिमानी बनना है। आत्म-अभिमानी परमात्मा बाप बनाते हैं। यहाँ तुमको डबल लाइट है, नॉलेज है। आत्म-अभिमानी भी बनते हो फिर बाप को भी याद करते हो क्योंकि वर्सा लेना है। देवताओं ने पुरुषार्थ कर पास्ट जन्म में बाप से वर्सा लिया है। उनको याद करने की दरकार नहीं। तो बच्चों को नई-नई प्वाइंट्स बुद्धि में धारण करनी है। युक्तियाँ बहुत मिलती रहती हैं। पहले-पहले बुद्धि में यह बात बिठाओ कि ऊंचे ते ऊंचा कौन सा स्थान है? निर्वाणधाम। हम आत्मायें निर्वाणधाम के निवासी हैं। परमपिता परमात्मा है ऊंचे ते ऊंच। उनका ऊंच ते ऊंच स्थान है। ऊंचे ते ऊंचा नाम है। ऊंचे ते ऊंची उनकी महिमा है। वह आया भी भारत में है, तब तो यहाँ यादगार बना है ना। जिसका कोई नाम रूप ही नहीं तो वह चीज़ कहाँ से आयेगी जो उनको पूजेंगे। तो यह भी भूल है ना। परमात्मा को नामरूप से न्यारा कहना, यह तो अज्ञान हो गया। शिवरात्रि भी भारत में मनाते हैं। भारत ही प्राचीन सतयुग था, अब नहीं है। तो जरूर बाप ने ही सतयुग की स्थापना की होगी। फिर दु:ख कौन देता है? कब से शुरू होता है? यह कोई नहीं जानते। बाप बैठकर समझाते हैं। अब वह 21 पीढ़ी का फिर से तुमको बेहद का वर्सा देने आया हूँ। तुमने कल्प-कल्प यह पुरूषार्थ किया है। बेहद सुख का वर्सा, बेहद के बाप से लिया है, जबकि यह अन्तिम जन्म है तो क्यों न पवित्र बन भविष्य के लिए पूरा वर्सा लेना चाहिए। भक्त भगवान को याद करते हैं तो जरूर वर्सा पाने के लिए। भगवान है ही पतित-पावन, सद्गति दाता। नर से नारायण बनाने वाला और कोई तो बना न सके। सतयुग में फट से लक्ष्मी-नारायण का राज्य होता है तो जरूर कहेंगे पिछले जन्म में पुरुषार्थ किया है इसलिए बाप अब तुमको पुरुषार्थ करा रहे हैं, भविष्य में ऐसा पद पाने लिए। पतित दुनिया की अन्त में ही आकरके पावन बनायेंगे ना। वह है वाइसलेस वर्ल्ड। फिर कलायें कमती होती जाती हैं। अब है विशश वर्ल्ड।\nदेह, देह के सम्बन्ध और पदार्थो के बन्धन से मुक्त रहने वाले जीवनमुक्त फरिश्ता भव!\nफरिश्ता अर्थात् पुरानी दुनिया और पुरानी देह से लगाव का रिश्ता नहीं। देह से आत्मा का रिश्ता तो है लेकिन लगाव का संबंध नहीं। कर्मेन्द्रियों से कर्म के सबंध में आना अलग बात है लेकिन कर्मबन्धन में नहीं आना। फरिश्ता अर्थात् कर्म करते भी कर्म के बन्धन से मुक्त। न देह का बन्धन, न देह के संबंध का बन्धन, न देह के पदार्थो का बन्धन - ऐसे बन्धन मुक्त रहने वाले ही जीवनमुक्त फरिश्ता हैं।\nस्थूल सम्पत्ति से भी अधिक मूल्यवान है - रूहानी स्नेह की सम्पत्ति।


50 करोड़ कर्मचारियों को होगा लाभ, जानें क्या है वेतन सहिंता 2019 और कब से होगा यह लागू - Deepawali\nHome इनफार्मेशनल 50 करोड़ कर्मचारियों को होगा लाभ, जानें क्या है वेतन सहिंता 2019...\nवेतन संहिता अधिनियम 2019, विधेयक, क्या है, लाभ, नियम (Code on Wages Bill 2019 in Hindi, Act)\nकेंद्र सरकार ने भारतीय मजदूरों को ध्यान में रखते हुए मजदूर वेतन सहिंता 2019 लागू करने का मन बना लिया है. यह विधेयक लागू होने के बाद 50 करोड़ मजदूरों को इसका सीधा फायदा मिलेगा. वेतन सहिंता 2019 भारत में पूरी तरह से लागू होने से भारत के मजदूरों का जीवन पहले से काफी अच्छा हो जाएगा. यह कानून जनवरी से पूरे देश में लागू हो सकता है. वेतन संहिता 2019 क्या है एवं यह मजदूरों का जीवन कैसे बदल देगा, इसके बारें में जानने के लिए इस आर्टिकल को पूरा पढना होगा. हम कोशिश करेंगे की आपको वेतन सहिंता 2019 के बारें में कम शब्दों में विस्तार से बता पायें.\nधर्म परिवर्तन के मामलों में होगी 10 साल तक की सजा, लव जिहाद के खिलाफ कानून को मध्यप्रदेश सरकार ने दी मंजूरी.\nवेतन संहिता 2019 क्या है\nवेतन संहिता 2019 के तहत अब केंद्र सरकार को यह हक़ मिल गया है की वह राज्य या भारत के किसी भी क्षेत्र के मजदूरों की न्यूनतम मजदूरी तय कर सकती है. इस विधेयक के लागू होते ही, भारत के सभी राज्यों के मजदूरों की मजदूरी केंद्र सरकार तय कर पाएगी. आपकी जानकारी के लिए बताना चाहूँगा की इस विधेयक से पहले राज्य सरकार द्वारा मजदूरों की न्यूनतम मजदूरी तय की जाती थी. श्रम मंत्री संतोष गंगवार के अनुसार वेतन संहिता 2019 लागू होने के बाद 50 करोड़ से भी ज्यादा मजदूरो को लाभ होगा.\nवेतन संहिता 2019 कानून को मंजूरी\nश्रम कानून ‘वेतन संहिता’ सबसे पहले 10 अगस्त 2017 में लोकसभा में पेश किया गया था और 21 अगस्त 2017 को स्टैंडिंग कमेटी को मिला. स्टैंडिंग कमेटी ने अपनी रिपोर्ट 18 दिसंबर 2018 को सौंपी, लेकिन 16 वीं लोकसभा के भंग होने जाने की वजह से यह विधेयक लागू नहीं हो पाया. उसके बाद 23 जुलाई 2019 को एक बार फिर इस बिल को लोकसभा में पेश किया गया. 30 जुलाई को लोकसभा से और2अगस्त को राज्य सभा से यह बिल पारित हो गया. 8 अगस्त 2019 को राष्ट्रपति ने भी इस बिल को मंजूरी दे दी. इस बिल का मुख्य उद्देश्य मजदूरों को उनका हक़ दिलाना है.\nकिसान बिल 2020 क्या है, जानिए क्यों हो रहा है इस पर विरोध.\nमजदूरों से जुड़े पुराने चार कानूनों की जगह अब ‘वेतन संहिता 2019’ लागू है\n‘वेतन संहिता 2019’ ने भारत में पहले से ही मौजूद मजदूरों से जुड़े चार कानूनों को पूरी तरह से खत्म कर दिया है. अधिकारीयों के अनुसार इन चार कानूनों में सुधार करके ही एक नया कानून बनाया गया है. इसलिए इन चार कानूनों को एक ही विधेयक में शामिल किया गया है. ‘वेतन संहिता 2019’ लागू होते ही ‘मजदूरी भुगतान कानून 1936, न्यूनतम मजदूरी कानून 1948, बोनस भुगतान कानून 1965 और समान पारिश्रमिक अधिनयम 1976’ को पूरी तरह से खत्म कर या यू कहें कि इसे ‘वेतन संहिता 2019’ में शामिल कर दिया गया है.\nसंगठित और गैर-संगठित मजदूरों को मिलेगा लाभ\nवेतन संहिता 2019 का लाभ संगठित यानि सरकारी कर्मचारी एंव गैर-संगठित यानि किसी भी क्षेत्र में मजदूरी करने वाले मजदूरों को इस विधेयक से लाभ मिलने वाला है. केंद्र सरकार इन सभी क्षेत्र के मजदूरों यानि कर्मचारियों का वेतन फिक्स करेगी. यानि एक न्यूनतम वेतन दर तय करेगी जो कर्मचारियों/मजदूरों को वेतन के रूप में मिलेगी. यदि कोई भी इस कानून को नहीं मानता है या फिर मजदूरों को तय मजूदरी से कम वेतन देता है तो उनपर सख्त कार्यवाही की जायेगी.\nमार्शल लॉ क्या है और जानिए इसकी घोषणा कौन करता है.\nकैसे मिलेगा वेतन और क्या है नियम\nवेतन संहिता 2019 के तहत वेतन से जुड़ी सभी परेशानियाँ खत्म हो जायेगी. केंद्र सरकार द्वारा कार्य के प्रकार के आधार एवं रिस्क को ध्यान में रखते हुए उस क्षेत्र के मजदूरों के लिए न्यूनतम मजदूरी तय की जायेगी. अगर उस तय मजदूरी के अनुसार यदि किसी मजदूर को वेतन नहीं मिलता है, तो मजदूर श्रम कानून की मदद से कार्यवाही करवा सकता है.\nअगर कोई कर्मचारी महिना के अनुसार वेतन लेता है तो मजदूर सहिंता 2019 के तहत अगले महीने की7तारीख तक कर्मचारी का वेतन मिल जाना चाहिए. अगर कोई हफ्ते के अनुसार कार्य करता है तो हफ्ते के आखिरी दिन उसे वेतन मिल जाना चाहिए, एवं अगर कोई एक दिन के अनुसार कार्य करता है तो उसे उसी दिन वेतन देने का प्रावधान लागू किया गया है. अगर इन नियमों का कोई पालन नहीं करता है तो उनपर कार्यवाही का प्रावधान है.\nवेतन संहिता में वेतन कटौती का प्रावधान क्या है\nइस नए अधिनियम के अनुसार यदि मजदूर अनुपस्थित रहता है, किसी तरह का जुर्माना या पहले से एडवांस लेता है, तो उसकी सैलरी से कटौती की जा सकती है. लेकिन यह कटौती वेतन के 50 प्रतिशत से ज्यादा नहीं हो सकती है.\nनागरिकता संशोधन अधिनियम क्या हैं, जानिए पूरी जानकारी.\nवेतन संहिता 2019 के नियमो का पालन नहीं करने पर क्या होगा\nयदि कोई वेतन संहिता 2019 विधेयक का पालन नहीं करता है तो उसपर क़ानूनी कार्यवाही की जायेगी. इतना ही नहीं उससे 50 हजार रूपए जुर्माना भी वसूला जाएगा. उसके बाद अगर5साल में फिर से वह कोई गलती करता है तो इस बार3माह की कैद और 1 लाख रूपए का जुर्माना तय किया गया है.\nलैंगिक भेदभाव को खत्म किया गया\nवेतन संहिता 2019 विधेयक के अनुसार किसी भी एक जैसे काम के लिए, यानि समान क्षेत्र में काम करने पर पुरुष और महिला को एक जैसा वेतन मिलेगा. इतना ही नहीं दोनों के लिए समान समय और ओवरटाइम की सीमा तय की गई है. जबकि पहले के अधिनयम में महिलाओं को अलग अधिकार दिए गये थे. इस बार महिला एंव पुरुष को समान अधिकार दिए गये है.\nलोकपाल बिल क्या है, जानिए भारत के पहले लोकपाल कौन है.\nवेतन संहिता 2019 अधिनियम के लाभ\nसम्पूर्ण भारत में एक जैसा श्रम कानून होगा.\nसम्पूर्ण देश में कार्य क्षेत्र के अनुसार न्यूनतम वेतन एक जैसा होगा.\nकिसी भी तरह का भेदभाव होने पर श्रम कानून की मदद से मजदूर क़ानूनी मदद ले पायेगा.\nबड़े अधिकारीयों, व्यपारियों एंव ठेकेदारों की मनमानी अब पूरी तरह से खत्म हो जायेगी.\nकाम का एक समय निर्धारित किया जाएगा, अगर तय समय पर छुट्टी नहीं मिलती है तो ओवर टाइम के पैसे आपको मिलेंगे.\nइस कानून की मदद से उन मजदूरों को फायदा मिलेगा जो कार्य बहुत ज्यादा करते है एंव उन्हें वेतन बहुत कम मिलता है.\nकुछ कार्य क्षेत्र जोखिम भरे होते है, ऐसे में उन क्षेत्र के मजदूरों की अधिक वेतन की संभावना बढ़ रही है.\nवेतन संहिता 2019 अधिनियम से हानियाँ\nहो सकता है की इस नए कानून के आने के बाद कुछ कार्य क्षेत्र के मजदूरों के वेतन में कमी आये.\nहो सकता है बड़े शहरो में मजदूरों की संख्या में कमी आये.\nइस अधिनियम से यह प्रतीत होता है की आने वाले समय में मजदूरी (वेतन) में कमी आने वाली है.\nसभी राज्यों में समान मजदूरी (वेतन) का प्रावधान होने पर अन्य राज्यों में मजदूरों की संख्या में कमी आएगी.\nहो सकता है कुछ कार्यालयों में कार्य के अनुसार शायद वेतन कम मिले.\nबिल इन बिल आउट विधान क्या है – जानिए वित्तीय समाधान एवं जमा बीमा विधेयक 2017 के बारे में.\nयहाँ हमने ‘वेतन संहिता 2019’ बिल के बारें में जानकारी बताई है. हमने उसके लाभ और नुकसान बताने का प्रयास भी किया है. उम्मीद है आपको यह जानकारी अच्छी लगी होगी.\nQ : वेतन संहिता 2019 के तहत क्या मजदूरों के वेतन में इजाफा होगा ?\nAns : नहीं, लेकिन उन्हें एक निश्चित न्यूनतम आय प्राप्त होगी और ओवरटाइम करने पर अतिरिक्त वेतन भी मिलेगा.\nQ : क्या इस अधिनियम के अनुसार सभी राज्यों में एक जैसी मजदूरी मिलेगी ?\nAns : केंद्र सरकार द्वारा कार्य क्षेत्र के अनुसार न्यूनतम मजदूरी तय की जायेगी. किसी भी राज्य में उस क्षेत्र के कार्य में मजूदरी तय की गई मजदूरी से कम नहीं दी जायेगी.\nQ : यदि हमें तय समय तक मजदूरी नहीं मिले तो क्या करें ?\nAns : आप श्रम विभाग में शिकायत कर सकते हैं. आपकी शिकायत के अनुसार बहुत जल्द कार्यवाही की जायेगी.\nQ : क्या संगठित मजदूरों को अधिक लाभ मिलेगा ?\nAns : नहीं ऐसा नहीं है गैर संगठित और संगठित मजदूरों को एक जैसा ही लाभ मिलेगा.\nQ : न्यूनतम मजदूरी की गणना कैसे होगी ?\nAns : केंद्र सरकार द्वारा एक फार्मूला जारी किया गया है इसमें पति-पत्नी और उनके दो बच्चों को एक श्रमिक परिवार का मानक माना गया है. इसमें एक परिवार में बच्चों की पढाई-लिखाई, भोजन, कपड़े, बिजली खर्च, किराया और चिकत्सा को मद्देनजर रखते हुए न्यूनतम मजदूरी तय की जायेगी.\nQ : वेतन संहिता 2019 में क्या अब फिर कभी बदलाव नहीं किये जायेंगे ?\nAns : प्रत्येक5वर्षों बाद इस अधिनिय में बदलाव किये जायेंगे.\nQ : वेतन संहिता 2019 भारत में पूर्णत: लागू कब किया जाएगा ?\nAns : जनवरी 2021 से हो सकता है लागू.